Afganistango gerra (2001az geroztik) - Wikipedia, entziklopedia askea.\nAfganistango gerra (2001az geroztik)\nArtikulu honen edukia ez da guztiz zehatza, daukan informazioa zaharkituta dagoelako.\nZure esku dago artikulua hobetzea, informazio hori eguneratuz. Beharbada, informazio osagarria izango duzu eztabaida orrian.\nAfganistango gerra 2001eko urriaren 7an hasi zen, Afganistan okupatu zuten Ameriketako Estatu Batuen Askatasun Iraunkorra operazioarekin eta Erresuma Batuaren Herrick operazioarekin. 2001eko irailaren 11ko atentatuei erantzuna eman nahirik hasi zen.\nTerrorismoaren aurkako gerra\nAfganistango gerraren irudiak\n2001eko urriaren 7az geroztik (&Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte"Adierazpen errorea: Hitz ezezaguna "urte".Adierazpen errorea: Hitz ezezaguna "urte"19 urte eta &0000000000000107.000000107 egun)\nLehen fasea: 2001eko urriaren 7tik 2014ko abenduaren 28raino\nBigarren fasea: 2015eko urtarrilaren 1etik gaurdaino\nTaliban gobernuaren bukaera\nAl Kaidaren kanpamenduen suntsipena\nOsama bin Ladenen heriotza Pakistanen\nPakistango ipar-mendebaldeko gerra\n* NATO-ISAF Koalizioa\nMohammed Omar †\nOsama bin Laden †\nTaliban: 60.000 inguru\nAl Kaida: 50-100 (2011ean 3.000)\nHezbi Islami: 1.500-2.000\nPolizia afganoak: 21.950 hildako\nKoaliziokoak: 3.486 hildako\nGuztira: 27.018 hildako\nGuztira: 25.500–40.500 hildako Hildako zibilak: 26.270\nZero gunea New Yorken, 2001eko irailaren 11ko atentatuen ostean.\nInbasioaren helburu bikoitza Osama bin Laden eta Al Kaidaren beste hainbat buruzagi atxilotu eta epaitzea eta haiei babesa ematen zuten talibanak boteretik kentzea zen, George W. Bush presidentearen politikak ez baitzituen erakunde terroristak eta babesa ematen zieten gobernu edo herrialdeak bereizten.\nHerrialdea kontrolatzeko operazio militar bi hasi zituzten:\nAskatasun Iraunkorra operazioa: AEBk zuzendua (ISAF koalizioaren beste herrialdeekin batera), Pakistango mugan dauden hegoalde eta ekialdeko eskualdeetan egindako kanpaina da. Bertan 28.300 estatubatuar militarrek parte hartzen dute..\nSegurtasuna Laguntzeko Nazioarteko Indarra (ingelesezko siglak: ISAF): nahiz eta 2001eko abenduan Kabul kontrolatzeko Nazio Batuen Segurtasun Kontseiluak sortua izan, 2003tik aurrera Ipar Atlantikoko Itunaren Erakundearen kontrolpean dago. 2009ko uztailaren 23an, ISAFek 42 herrialdeetako 64.500 militar zituen, horietatik 29.950 inguru estatubatuarrak.\nInbasioa baino lehen, Estatu Batuen eta Erresuma Batuaren hegazkinek talibanen aurka ziharduen Iparraldeko Aliantzaren gudarosteak lagundu zituzten. 2002an, estatubatuar, britainiar eta kanadar infanteria sartu zen, gerora [NATO]]ren tropek ordezkatua.\nNahiz eta hasierako erasoaldiak talibanak boteretik kendu zituen, talibanak laster indarberritu ziren. Al Kaidaren aurkako gerrak arrakasta txikiago izan du.\n3 Gertaeren kronologia\nSakontzeko, irakurri: «Segurtasuna Laguntzeko Nazioarteko Indarra»\nHona hemen 2009ko uztailaren 23an ISAF osatzen zuten 43 herrialdeetako tropak:\n2009ko parte-hartzaileak. Etorkizuneko parte-hartzaile izan daitezkeenak. Antzinako parte-hartzaileak.\nISAFen tropak herrialdeka:\nAEB - 34.800\nErresuma Batua - 9.000\nAlemania - 4.365\nItalia - 2.795\nFrantzia - 3.095\nKanada - 2.830\nPolonia - 1.910\nTurkia - 720\nAustralia - 1.350\nErrumania - 990\nBulgaria - 460\nEspainia - 1.000\nDanimarka - 750\nBelgika - 530\nNorvegia - 480\nTxekia - 690\nKroazia - 290\nSuedia - 430\nHungaria - 360\nEslovakia - 245\nLituania - 250\nMazedoniako Errepublika - 165\nLetonia - 175\nZeelanda Berria - 300\nAlbania - 250\nEstonia - 150\nGrezia - 145\nFinlandia - 165\nAzerbaijan - 90\nEslovenia - 130\nPortugal - 145\nArabiar Emirerri Batuak - 25\nSingapur - 9\nUkraina - 10\nLuxenburgo - 8\nIslandia - 2\nIrlandako Errepublika - 7\nJordania - 7\nArmenia - 4\nBosnia-Herzegovina - 460\nGeorgia - 1\nArmenia - 0\nISAFen tropen kokapena Afganistanen.\nHona hemen 2010eko uztailaren 7ean koalizioaren militarren erorien zerrenda:\nAfganistanen hildako militarren kopurua\nErresuma Batua 313\nHego Korea 1\nErorien grafikoa gerraren hasieratik.\n2001 Estatu Batuen Afganistango inbasioa\n2002 Anakonda operazio ostea\n2003–2005 Talibanen berragertzea, Afganiar tropen gerra\n2006 Taliban eta NATOren arteko gerra\n2007 Estatu Batuak eta ISAF Talibanen aurka\n2008 Talibanen erasoa hornitzeetan\n2008–2009 Estatu Batuen akzioa Pakistanen\n2009 Estatu Batuen indartzea, Talibanen hobekuntza\n2010 Amerikar–Britaniar ofentsiba eta Afganiarren bake iniziatiba\n2011 AEB eta NATOren erretiroa\n2012 Hitzarmen estrategikoak\n2014 Erretiroaren jarraipena eta sublebazioa\n2015 Talibanen berragerpena\n2015–2016 Talibanen barne gatazkak\n2015–2018 Talibanen ofentsiba Helmand Probintzian\n2016 Bake hitzarmena\n2017 GErtakariak eta and Donald Trumpen Afganiar araua\n2011n nazioarteko tropak alde egiten hasi ziren pixkanaka, eta herrialdeko segurtasunaren eskuduntza Afganistango Poliziari eta Armadari uzten.\nNBE Nazio Batuen Erakundearen arabera, 2.959 zibil hil ziren gerrarekin zerikusia duten ekintzatan; 2012an baino %7 gehiago. Hildako kopurua ez ezik, zaurituena ere hazi egin zen: 5.656, 2012an baino %17 gehiago. NBEk kontua hartu zuenetik, 2011ren ondoren zibil gehien hil zuten urtea izan zen 2013; eta hildakoen eta zaurituen kopuruak batuz gero, urterik odoltsuena.\nUnama NBEk Afganistanen zuen misioak egin zuen txostena. Beste urte batez, «gobernuaren aurkako eragileei» egotzi zien zibil gehien hiltzea —2.331, %78—, eta lotura zuzena ikusi zuen ISAF Segurtasuna Laguntzeko Nazioarteko Indarraren erretiratze prozesuaren eta zibilen hilketen igoeraren artean. Unamaren arabera, prozesu horren ondorioz talibanek eta beste talde armatuek eraso gehiago egin zituzten, eta, gainera, gero eta zibil gehiago hil ziren armadarekin eta poliziarekin izandako tiroketen erdian harrapatuta gelditu direlako. Hala ere, NBEren misioak txostenean zion biktima gehien 2012ko arrazoi berak eragin zituela 2013an ere: etxean egindako lehergailuek —IED, ingelesezko laburduran—.\nAfganistango armada eta Polizia, eta ISAF izan ziren 341 heriotzen arduradun. Horietako bi heren inguru Afganistango indarrei leporatzen zizkien Unamak. Ekainean ISAFek Afganistango armadaren eta Poliziaren esku utzi zuen segurtasuna zaintzeko ardura, beraz, nazioarteko tropen eskumenak nabarmen murriztu ziren , eta, ondorioz, indarkeria ekintzetan zuten parte hartzea. 118 zibil nazioarteko indarren aire erasotan hil ziren; hau da, herena. 2012an baino hemezortzi lagun gutxiago hil zituzten eraso horietan. Hala ere, Unamak datu kezkagarri bat ikusi zuen: drone edo piloturik gabeko hegazkinekin hildako zibilen kopuruak gora egin zuela. Dokumentatutako hemeretzi erasotan 45 herritar hil zituzten, 2012ko kopurua hirukoiztuz. Irailaren 7an gertatu zen, Kunar probintzian erasorik larriena. Ustezko sei matxino eta hamar zibil hil zituen ISAFek, haurrak tartean. Unamak oroitarazi zuen hasieran ISAFek ukatu egin zuela zibilak hil izana, eta Unamarekin «bilera andana» egin ondoren bi zibil hil zituela esan zuela.\nUztailaren 31ean, gutxienez 23 pertsona hil ziren Afganistanen eta beste bi zauritu, Talibanen eta Poliziaren artean izandako borroketan. Talibanek hainbat polizia postu erasotu zituzten herrialdearen ekialdean dagoen Nuristan eskualdean. Hafiz Abdul Qayum, eskualdeko gobernadoreak esandakoaren arabera, bi zaurituak poliziak ziren. Ziurtatu zuen, gainera, matxinatuek ez zutela polizia postu bakar bat ere deuseztea lortu. Aitzitik, Zabihullah Mujahid bozeramaile talibanak esan zuen, erasoaren ondorioz hamar polizia hil zirela, eta beste hainbat zaurituak edo atxilo hartuak izan zirela. NATOk Afganistanen martxan zuen misioa urtearen bukaeran amaituko zen, baina AEBk jakinarazi zuen 9.800 soldadu bertan mantenduko zituela 2016 urtera arte.\nAbuztuaren 5ean, AEBetako jeneral bat hil zuen Afganistango uniforme militarrarekin jantzita zihoan erasotzaile batek. Kabulgo base militar batean izan zen erasoa. Afganistanen hildakoa AEBetako maila gorena zuen militarra zen. Beste dozena bat militar zauritu ziren erasoan. Bestalde, AEBek droneekin eginiko eraso batean gutxienez lau zibil hil zituzten Herat probintzian, herrialdearen mendebaldean.\nAbuztuaren 11ean, ustezko 21 ekintzaile taliban hil zituzten NATOko indarrek, herrialdearen hegoaldean egindako bonbardaketan. Nazioarteko iturrien arabera, erasoaldia Marjaheko barrutian izan zen, han ekintzaileak "hainbat segurtasun kontrolen aurkak ekintzak prestatzen" ari ziren. Bestalde, Amnesty International erakundeak NATOko soldaduen "zigorgabetasuna" salatu zuen komunikatu batean. AIko arduradunen esanetan, nazioarteko indarrek ziilak hil zituzten kasuetan ez zen epaiketarik ez ikerketarik egin erantzuleak bilatu eta zigortzeko. ISAF Segurtasuna Laguntzeko Nazioarteko Indarrak iragarri zuen urte horren amaieran erretiratuko zituela tropak herrialdetik. Aldiz, AEBek beste 9.800 militar utziko zituzten Afganistanen, 2016ko urte bukaera arte.\nEgun berean, beste iturri batzuen arabera, ordea, Afganistango segurtasun indarrek muturreko mugimendu politiko islamikoko 51 miliziano, tartean zenbait komandante, hil zituzten azken 24 orduetan. Operazioan zortzi taliban zauritu ziren eta beste zortzi atxilotu zituzten. Armadako, Poliziako eta Inteligentzia Zerbitzuetako kideek parte hartu zuten Nangarhar, Laghman, Kunduz, Kandahar, Uruzgan, Maidan Wardak, Logar eta Helmand probintzietan abiatu zuten operazioan "matxinoak kanporatzeko". Gainera, Afganistango segurtasun indarrek armak konfiskatu zituzten. Halaber, Kandahar eta Helmand probintzietan 314 mina desaktibatu zituzten.\nIrailaren 10ean, NATOk gutxienez hamalau zibil hil zituen Afganistan ekialdeko Kunar probintzian. Hegazkinek bonbardaketa bat egin zuten Narang barrutian. Hamid Karzai presidenteak AEBetako hegazkinei egotzi zien bonbardaketa, eta erasoa gaitzetsi zuen.\nIrailaren 26an, Afganistango Ghazni probintziako Ajrestan barrutia kontrolpean hartzea lortu zuten talibanek. Astebete zen Ajrestan hartzeko erasoaldia hasi zutela. Gobernuaren arabera, borroken ondoren ehun lagun hil zituzten. Irailaren 29an, Axraf Ghani Afganistango presidente kargua hartzen ari zela lehergailu batek eztanda egin zuen aireporturako errepidean.\nIrailaren 29an, Ghanik AEBetako tropak Afganistanen mantentzeko akordioa sinatu zuen. Hauteskundeetako liskarra gaindituta, Karzairen ondorengotza hartu zuen presidente berriak. Hamar mila soldadu estatubatuar geldituko ziren.\nAbenduaren 4an, Afganistango armadak eta poliziak ustezko 107 taliban hil zituzten.\nAbenduaren 29an, Talibanek adierazi zuten Afganistanen atzerriko tropak garaitu zituztela, izan ere, ISAF nazioarteko indarrak bukatutzat eman zuen betebeharra, hamabi urteren ondoren. Matxino islamisten arabera, borroka eremutik alde egin nahi zuten.\nUrtarrilaren 3an, NATOk ustezko hemezortzi taliban hil zituen bonbardaketa bat egin eta gero Afganistanen\n2001eko irailaren 11ko atentatuak\nBigarren Golkoko Gerra\n↑ a b c - International Security Assistance Force Factsheet\n↑ Afghan army and police forces must grow much larger\n↑ Berria: Zortzi urte, eta dozenaka atzera pauso\n↑ Congressional Research Services Report for Congress - U.S. Forces in Afghanistan - Updated July 15, 2008\n↑ RS22633 - U.S. Forces in Afghanistan - July 15, 2008\n↑ Berria: Afganistan hegoaldeko sei eskualdetan hedatu da NATO\n↑ The Taliban Resurgence in Afghanistan\n↑ Afghanistan could return to being a ‘failed State,’ warns Security Council mission chief\n↑ Hy S. Rothstein "Afghanistan: and the troubled future of unconventional warfare"\n↑ www.nato.int: ISFen osaera\n↑ Coalition Deaths by Nationality\n↑ iCasualties.org: Operation Enduring Freedom\n↑ Mikel Rodriguez, «Etenik gabe odolusten», Berria, 2014-02-09\n↑ «23 hildako Afganistanen Poliziaren eta Talibanen arteko borroketan», Berria, 2014-08-01\n↑ «AEBetako jeneral bat hil dute Afganistango base militar batean», Berria, 2014-08-06\n↑ «Ustezko 21 ekintzaile hil dituzte Afganistanen», Berria, 2014-10-11\n↑ «Afganistango segurtasun indarrek 51 taliban hil dituzte», EiTB, 2014-08-11\n↑ «NATOk gutxienez hamalau zibil hil ditu Afganistanen, bonbardaketa batean», Berria, 2014-09-11\n↑ «Talibanek barruti bat hartu dute Afganistanen», Berria, 2014-09-27\n↑ «Afganistango presidente kargua hartu du Axraf Ghanik», Berria, 2014-09-29\n↑ «Ghanik AEBetako tropak Afganistanen mantentzeko akordioa sinatuko du gaur», Berria, 2014-09-30\n↑ «107», Berria, 2014-12-05\n↑ Mikel Rodriguez, «Talibanek aldarrikatu dute Afganistanen atzerriko tropak garaitu dituztela», Berria, 2014-12-30\n↑ «NATOk ustezko hemezortzi taliban hil ditu bonbardaketa batean Afganistanen», Berria, 2015-01-04\n(Ingelesez) Gerraren kronologia, BBC.\n(Ingelesez) Wikileaks dokumentuak.\nMultimedia: War in Afghanistan (2001–14)\nAzken aldaketa 1 urtarrila 2021(e)an, 18:11(e)tan\nOrriaren azken aldaketa: 1 urtarrila 2021, 18:11.


Txita eta kaikuak — Eibar.ORG | Eibarko peoria\nHemen zaude: Hasiera / Blogak / Harrikadak / Txita eta kaikuak\nTxita eta kaikuak\nMikel Iturria 2006/06/12 08:00\nAtzo zortzi estreinatu zuen bere zerbitzua Txita enpresak. Zer den Txita? Donostian bisitariak hirian barrena paseatuko dituen txirringa txoferdun eta kapotaduna. Astean zehar irakurritako erreportajean, txita izena txirringa eta taxi hitzen laburdura dela jakin dut.\nAtzoko eguna etxean pasa behar izan nuen derrigorrez (katarro puta batengatik), baina aurreko domekan bai ikusi nituela bizikleta hauek hirian barrena. Ondo. Dena den, Kaikuren publizitateak haserretu ninduen: dena gazteleraz zegoelako. Zergatik Donostiako herritarrek ikusi behar ditugu bizikleta horietan (ustez) euskal enpresa petoenetarikoak jarritako publizitatea erdara hutsean?\nEta Donostiako Udalak noiz hasi behar du zenbait hizkuntza irizpide jartzen horrelako kontratazioak egiterakoan? Beste aldera zergatik begiratzen duten galdetu beharko zaie politikariei.\nTxita taxiak martxan jarri duen enpresaren aurka ez dut ezer. Bi gazte donostiar eta kataluniar bat dira bultzatzaileak eta munduko zortzerik onena opa (attá, inbiu txabolá) diet.\nBai irakurri dudala Eguzki taldearen salaketa, bidegorriaren zenbait toki estutan bizikletak desbideratzea ekartzen dutela txitek. Hori dela-eta, Udalari eskatu diote zenbait tramotan ez baimentzea haien pasoa. Ez dakit, gogorregia iruditzen zait, baina horrelako toki esturen batean beraiekin topo eginez gero, esango dizuet zer pentsatzen dudan.\nKaikuri, berriz, adierazi nahi diot horrelako publizitatea nire herrian egiten duen bitartean ez dudala beraien produkturik erosiko. Eta esan nahi diot ere, orain arte behintzat, asko gastatzen dudala astero haien produktuetan.\nOharra: Enteratu naizenez, publizitatea hilabetero berrituko da bizikleta hauetan.\noff topikoa edo offshore edo hori:\nInork al daki zerbatik desagertu diren Kaikuren banilla zaporezko batidoak?\nadiktoa naiz!!!! eta ez dakit non erosi!!!\nhorretarako egiten al dute iragarkiak??? dendentan ez dauden produktuak saltzeko? merkatu madarikatua....


Artículos con la etiqueta "frankiziak"\nBerri · 19. febrero 2018\nInterfilm izango da FRANQUIATLANTICO VIGO 2018\nArgazkigintza frankiziari buruzko informazioa eskatzeko hautagaiak sustatzeko, Interfilmek bere XVIII. Edizioaren hamaikagarren edizioa ospatuko du otsailaren 23an, Vigo gurutzaldi-terminaleko Erakusketa Zentroan.\nBerri · 25. enero 2018\nInterfilm-ek hitzarmen bat sinatu du Errumania hedatzeko\n2017 urte osoan zehar, Interfilm elkarrizketak Latinoamerikako eta Europako hainbat herrialdetako hainbat aktoreekin elkarrizketetan aritu da, marka zabaldu eta Errumaniako proiektu oso aurreratu batekin eta Portugaleko elkarrizketak oso interesgarriak izan daitezen. Plangintza nazionalean, 3 urteko epean, Espainiako hiriburu nagusien presentziarekin batera, urteroko Master bat egin nahi du, Interfilm frankizia nazioartean finkatuko duena.\nBerri · 02. enero 2018\nInterfilm-k Sevillako bigarren frankizia bat irekiko du\nUrte berri honetan hasi zen 2018, bigarren frankizia ateak irekiko ditu Almirante Apodaca 1 kalean urtarrilaren amaieran, zerbitzu digitalen eskaera gero eta argazkilaritzarekin zerikusia duten guztia. Interfilm argazkilaritza frankiziak LogiMark, LogiRegal, LogiTinta, LogiPhoto, LogiDigital, markak eta produktuak merkaturatu nahi ditu, frankizien arrakasta bermatzeko behar diren bermeekin.\nBerri · 14. junio 2017\nInterfilm marka Espainiako argazkigintza eta zerbitzu digitalak zuzentzen ditu\nArgazkigintza eta zerbitzu digitalak Espainian Interfilm markak zuzentzen ditu. Horren bidez, negozioak eta frankiziak sortu ditu Espainiako herri gehienetan, enplegua eta aberastasuna sortuz. Interfilm da, gaur egun, frankizien sarea, argazkilaritza, enkriptazio, inprimaketa digitala eta beste hainbat sektoretako milaka lagunentzako zerbitzuak eskaintzen dituena, negozio errentagarriak bermatzen dituena, frankiziak, batzuk 20 urte baino gehiagorekin


2017: Paisaia bizia\nBizkaiko paisaien eraikuntza\nPaisaiaren Europako Hitzarmena (Florentzia, 2000)\n2017an, gure paisaien eraikuntza izango da Ondareari buruzko Europako Jardunaldien gai nagusia. Denboraren joanean, hainbat faktorek esku hartu dute gure paisaia taxutzen, hala nola faktore naturalek, ekonomikoek, sozialek eta kulturari dagozkionek, eta, konplexutasun handiko prozesuak izanik, lurralde osoaren ikuspegitik begiratu behar zaie, ulertuko badira.\nAurten, ikuspegi berri batetik begiratzera gonbidatu nahi zaituztegu. Ikusteko eta ulertzeko modu inklusibo batez begiratzera, iraunkortasunaren ildotik, globalki ulertzeko natura-ondarea eta kultura-ondarea, eta hala haien ezaguera eta babesa errebindikatzeko. Izan ere, ondareak eta paisaiak iragana ezagutzen laguntzen digute, baina, aldi berean, ororen gainetik, oraina ulertzen eta geroa irudikatzen ere.


Fernando Roch, hirigintza katedraduna: "Hiria gizartearen teatroa zen lehen, orain, ostera ikuskizun propagandistikoa da" | Aldizkaria | EROSKI CONSUMER\nAnimaliak babesteko etxeak: Espainiako 18 hiriburutako egoitzak aztertu ditugu, udalek kudeatuak, kontratatuak edo diruz lagunduak\n8 oliba olioa aztertu ditugu, "birjina estra" motakoak\nBizarra egiteko 5 gel eta 4 apar aztertu ditugu\nGeokokatzailea duten sakelakoak\nFernando Roch, hirigintza katedraduna\nItsasoa eta iraunkortasuna\nArropak garbitzeko, kontserbatzeko eta tindatzeko zerbitzuak\nAlaba edo seme adoptatua etxera ekartzen dugunean\nBidaiak. Prezio desegokiak\nEbakuntza kirurgikoak. Arduragabekeriak\nBigarren eskuko ibilgailuak. Matxurak\nFernando Roch, hirigintza katedraduna: "Hiria gizartearen teatroa zen lehen, orain, ostera ikuskizun propagandistikoa da"\nJendea zoriontsu bizitzeko hiriak eraikitzea. Ezin esan ideia erakargarria ez denik. Eta ezin esan, halaber, erraza denik hirigileek beraien buruari jarritako helburu eder hori lortzea. Ez dute arkitektoen izenik, ez dira plaza gizon ezagunak, teatroaren banbalinetan lan egiten dutenak baino, Fernando Roch arkitekto eta katedradunak bezala. Kritikoa da hirigintzak hartu duen bidearekin, zorionaren bila baino beste zerbaiteri so ikusten baititu lankideak. Buru argiz eta sen zorrotzez aldarrikatzen du hiria hiritarren teatro bihurtu behar dela berriz, gizartearen ispilu. Espekulazio goseak eta bakoitzak-bere-txaleta izatearen kulturak hiriei min egin diela dio. Eta sendatu egin behar ditugula.\nHirigileak zer egiten du?\nGaldera ederra. Baten batek esango dizu beharrezko kolaboratzaile izan garela erabateko desastre honetan, bizi dugun adreiluaren jaialdi zoroan. Eta egongo da horretan ibili den hirigilerik, ez dizut ukatuko. Krimenak beti behar ditu kolaboratzaileak, azken baten. Baina nire ustez gehienok ez gara horretan aritu. Hirigileak hiri onak egin nahi ditu, orohar. Zer den hiri ona? Hiritarrak pozten dituena. Zein den gure eginbeharra? Gizarteak espazioan hartu behar duen lekuaz arduratu behar dugu, bizitza publikoaz, gizarte harreman eta produkzio harremanetaz. Ez da erraza. Espazio horretan mugitzen ez dakiena galdu egiten da. Hirigileak jakin egin behar du mundu horretan nabigatzen edo konplikatuegia den ozeanoan galduko da.\nZer aurki dezakegu ozeano horretan?\nEta zer ez! Denetarik, mundua, bizitza aurkituko ditugu. Eta gaur egun, bizitzan interes ekonomikoek agintzen dute. Horixe da gure arazoa, ekonomia dela gaur egun hiriaz hitz egiteko erabiltzen dugun diziplina bakarra. Hiria, berez, gizarte fenomenoa da baina guk fenomeno ekonomiko bihurtu dugu, huts-hutsean.\n"Frantzian ematen diren eraikuntza baimenen % 60 - % 70 etxeak zaharberritzeko da eta hemen % 10 baino ez"\nEta ekonomiak ez du hiritarren zoriontasunean pentsatzen, jakina.\nEtekinean pentsatzen du. Hiriak, une honetan, boterearen espazio nagusi dira. Sasoi baten landa guneak ziren edo biak, hiria eta landa. Baina orain ez, orain hirian dago boterea. Mundu osoan. Baita Afrikan ere, hain garatuak ez diren lurraldeetan. Nekazal guneetako bizilagunek hirira joan nahi dute, hara, hona, edonora, baita bizitza bidean utzi behar badute ere. Mundu osoan sortu du horrek arazo konpongaitza, mega-hiriak sortu ditu, pobreziaz inguraturiko megalopolisak. Hortxe Mexiko DF edo Cairo, adibidez.\nZe ondorio ditu guzti honek?\nErdi mailako biztanlearentzako sortu diren hirietan bizi gara. Eta erdi maila esaten dudanean, zera esan nahi dut, aurrez erabakitako maila itxietan banaturiko hiritarrak garela, errenta eta kon-tsumo ohituren araberak klasifikatuak. Hiriak hiritar libreen teatroa izan beharko luke, eztabaida gunea, aniztasuna arau egiten duen lekua. Baina ez, mundu mailakatuan bizi gara eta maila bakoitza itxita dago. Etxeak ere halakoak ditugu, itxiak, mailakatuak. Etxeak esaten digu zer garen, nola bizi garen erakusten digu.\nEta nola bizi gara, ba?\nTira, jangelarik ia-ia ez dugu, adibidez, arin bazkaltzen dugulako edo etxetik kanpo. Logelak ditugu, hori bai, komun ugari eta telebista ikusteko lekuren bat. Etxebizitza modernoa halakoa da. Duela 40 urte Parisera joan nintzen doktore-tza ikastaroak egitera eta metroan zera zioen kartela irakurri nuen, "metroa, lana, telebista eta lo". Hirigintza liburuetan ere ez dut ikusi gaur egungo hiritarrok egiten dugun bizimoduaren deskribapen hoberik. Orain, gainera, duela 40 urte baino egiago da esaldi hori. Jarri asteburuan koinatuarekin egiten duzun bazkaria eta hortxe duzu, gure bizitza modernoaren argazkia. Atzo ikusi nuen telebistan saio zoragarria, eraikin-atxikietan nola bizi diren azaltzen zuena. Jabeak ezin pozago ageri ziren, naiz eta daukaten lorategia ez den lorategi eta igerilekua ez den igerileku. Dena da sinbolikoa, ideologikoa. Egunean ehun kilometro egin behar zituzten Madrilera joateko, hiru ordu gutxienez joan etorrian eta zertarako? Asteburuan familiarekin barbakoa egin ahal izateko, pentsa.\nHain kaltegarria ote da, benetan, eraikin atxikiaren kultura?\nSistema inmobiliarioak agintzen du hirian. Makina erraldoia da, hazi egin nahi du eta ez du gelditu nahi. Horixe da hirien arazo larria. Gure beharren gainetik dagoen espazio fisikoa eraiki dugu. Ezagutzen dituzu modan jarri diren txakur horiek? Azala soberan dute, anaia zaharragoaren jantziak daramatzan umearen antzera. Larritu egiten naute, sistema inmobiliarioa ekartzen didatelako gogora. Espainian sistemaren oinarria etxebizitza berriak eraikitzea da. Etxe berriak hiriaren inguruan egiten dira eta beraz, gero eta azpiegitura gehiago behar da hirira joateko. Hortxe Madrilen adibidea. Zenbat izango ditu, 2000 kilometro autobide? Gutxienez. Eta zertarako? Hiritik 30, 40, 50 kilometrora bizi direnei zerbitzu emateko. Noren mesedetan? Sistema inmobiliarioaren mesedetan. Madrilen lau etxebizitzatik hiru hutsik daude. Hutsik! Frantzian, ostera, eraikuntzarako ematen diren baimenen % 60 - % 70 inguru etxebizitza zaharrak eraberritzeko izaten da. Hemen baimenen % 10 baino ez. Hortxe duzu aldea. Frantzian, dagoena berreskuratu nahi dute, etxe guzti horientzat ez da behar kale berririk, badute argiztapena, badituzte inguruan azpiegitura eta zerbitzuak. Gizarteari merke ateratzen zaio dagoena zaharberritzea eta garesti jendea hiritik 25-30 kilometrora bizitzea. Eraikin atxikia du, bai, eta bere inguruan zer dago? Ezer ez, basamortuan bizi da. Hozkailua da txaletean ezinbesteko. Ezin baita hiritik hain urrun bizi jakiak gortzeko sistemarik ez baduzu.\nDebalde izango da zuri ea halako eraikin atxikian bizi zaren galdetzea.\nEz, ez. Fakultatearen inguruan bizi naiz, oinez etortzen naiz lanera. Ondo bizi naiz, ez baitut txaletik eta ez baitut koinatua sarri ikusten. Txantxetan esaten dizut! Bigarrena, behintzat.\n"Alde handia, alde oso handia dago ditugun eta izan genitzakeen hirien artean, alde itzela"\nSistema honetan zein da hirigilearen funtzioa?\nBere sinadura jartzea, besterik gabe. Hiri-inguru hauen atzean ez dago benetako hirigintza proiekturik. Paradoxa hutsa da. Gizateriak ez du inoiz orain dituen bitartekoak eskura euki gauzak behar diren moduan eta fundamentuz egiteko baina garpenak ez du hiri hoberik sortu. Ez gara Historiako hiririk hoberenetan bizi, ez da inondik inora ere. Daukagun hiria eta izan genezakeen hiriaren artean alde izugarria dago.\nHirigintzaz dakitenei kasurik egiten ez zaielako?\nBehar zuenari boterea kendu zaiolako. Gaixotzeraino hazi da sistema inmobiliarioa. Zorionez, badirudi European atzera berreskuratu nahi dela hiria, bada zerbait. Gelditu egin behar dugu eraikitze sukar absurdoa. Eta hiriak bizigarri egin behar ditugu.\nZerga arauak aldatuta eta lurzoru legea ere bai. Gaur egungo araudiak hazkundeari begiratzen dio, hiriak zabaltzeko erraztasunak jarri nahi ditu. Eta beraz, sistema inmobiliarioari egiten dio mesede. Horrekin bukatu behar da.\nEraikuntza ekonomiarentzat arazo bihurtu da eta ez konponbide.\nBai, 1929ko krisialdian gertatu zenaren kontrakoa pasa da. Orduan eraikuntza izan zen krisialditik ateratzeko atea. Estatu Batuetan eraikuntza industria bihurtu zen ekonomiaren motorra. Orduan sortu ziren pelikuletan hainbatetan ikusi ditugun hiri inguruak, guztion buruan dauden eraikin atxiki horiekin, denak bata bestearen ondoan, ilaran jarrita.\nBizimodu hori hedatu egin da.\nBai. Ameriketan hasi zena muturreraino eraman da Espainian, bertako ukituarekin. Estatu Batuetan oso eragin kaltegarria izan zuen eraikuntza eredu horrek, hiriak hustuta geratu ziren. Egia da hori baino lehen exisititzen zirela hirietatik kanpo etxe handiak, txaleten antzekoak. Baina burges aberatsenak ziren. Gero etorri zen masifikazioa, industriak horixe eskatzen zuelako. Negozio borobila zen: etxea erostearekin batera automobila erosi behar zenuen. Ezin baituzu zure etxetxo horretan autorik gabe bizi. Zer gertatu zen? Hiriguneak % 80an hustu zirela. Aldegiten zuten pertsona horien imajinarioa bera ere aldatu egin zen, nahita. Beharbada zineak, zine beltzak izan zuen horretan zerikusia. Hiria segurua ez zela, ideia hori zabaldu zuen. Eta indar handia du segurtasun beharrak jendearengan. Seguru ez dagoena goiz ala berandu joan egingo da. Beraz, maila ekonomiko bakoitzarentzako behe auzoak sortu ziren, aberatsenak, klase ertainenak eta baita klase xehenak ere. Hirigune historikoan klaseak nahastu egiten ziren, elkarbizi. Behe-auzoan ez. Gizartea desitxuratu egiten da eta non bizi garen, horrek argi erakusten du fenomeno hori, tamalez. Hirigunea gizarteko beheko mailentzat geratu zen.\nEta hemen ere hori geratzen ari da?\nNeurri baten. Hiri mediterraneoak daude, dieta bezala. Eta hiri mediterraneoak kolesterol gutxiago duela uste du jendeak. Egia da, bromak alde batera itxita, Espainian hirian bizitzeak oraindik prestijioa duela.\n"Hiria gizarte fenomenoa zen lehen eta fenomeno ekonomikoa da orain"\nNola berreskura litezke, beraz, hirigune historikoak?\nGizarte moduan dugun pentsamendua aldatuta, hiriguneen izen ona indartuaz. Bide horretatik bagoaz, klase sozialak hirira mugituko dira, klase ertain-profesionalak lehenik eta horiek erakarrita, beste guztiak.\nIdeiarik baduzu jendea hirira erakartzeko?\nEraikita dagoena berriz osatu behar da, berriz pentsatu. Gure etxebizitzek berrikuntzak behar dituzte. Etxebizitza zabalagoak behar ditugu, ez orain egiten direnak, gero eta txikiagoak. Lagun batek zera esaten zidan, normala dela etxebizitza txikiak egitea, dibortzio asko dagoelako eta gehiago behar direlako. Nola ez dira egongo ba, dibortzioak! Hamarkadaz hamarkada pertsona berberarekin 40 metro koadroko etxean bizitzen! Miraria ez dibortziatzea da. Gainera, halako leku baten ez dago umeentzako lekurik. Hori al da jaiotze tasa handitzeko modua? Umea dakarrena exiliatu egin behar da, hiritik kanpo, umeari logela bat emateko besterik ez bada. Gainera, gure hirietako azpiegitura ere ez dago umeentzako pentsatua. Kalean umeak ito egiten dira, parkerik, haurtzaindegirik gabe. Hirigune historikoetan zerbitzu hobeak behar ditugu. Igeltseroak behar ditugu, bai, baina eraikinak konpontzeko, ez hiritik 50 kilometrora beste berri batzuk egiteko.\nHiriak gizarte integrazioa bermatzen du?\nHiri historikoetan gizarte mailak nahasi egiten ziren. Eraikin atxikietan ez. Hiri nahasia aldarrikatzen dut nik. Hirigune batzuetan gertatzen da eta nire ustez horiek dira eredugarriak. Zein den hirigilearen papera? Espazio horiek berreskuratzea, espazioa ordenatzeko modu hori. Horrela egiten ez bada, hiriak ez du aurrera egiten eta gizarteak ere ez. Ikuspuntu utopikoa da, badakit, baina norabide horretara jo behar dugu.\nHiria hiritarren teatroa zela esan duzu eta orain zer da, ikuskizun?\nBai. Ikuskizun propagandistikoa da, gainera, eta ez gizartearen beraren teatroa. Lehiatu egiten dira arkitektoak, ea nork eraikin ikusgarriagoak egin. Arkitektoen kontrako herrarik gabe diot, neu ere arkitektoa naiz-eta.\n"Eraikin atxikiak, txalet antzekoak, etorkizunik gabeko lekuak dira, hiriaren oinarrioinarrian dagoen gizarte aniztasunaren kontrakoak"\nHarremana egoten da arkitekto eta hirigileen artean?\nEz. Harreman errazik ez behintzat. Behar baino komunikazio gutxiago dago.\nZuk proposatzen duzun eredura joango bagina, zer gertatuko litzateke eraikin atxikiez osaturiko auzo horiekin?\nGaur egungo behe-auzo horiek, txaletez beteta daudenak etorkizunik gabeko lekuak dira, andre eta gizon uniformeentzat pentsatuak, hiriak berezko duen aniztasunarekin zerikusirik ez dutenak. Hori bukatu egin behar da, baina ez da erraza. Hasteko, bertan bizi direnek ez dutelako nahi. Zer egin? Leku horiek hiri bihurtu. Han ez baitago saltokirik, ez dago hiririk.\nGeratzen da bizitzarik hirietan?\nGeratzen da baina gutxi, hiriak arpilatu egin dituzte. Bizitza xurgatu diete.\nGero eta jende gehiago, gero eta hiri bizigaitzagoetan.\nJende gehiago hirietan eta hiri-bizitzarik ez. Ez baita gauza berbera hiria eta hala nolako egitura urbanizatua.\nInguruneaz gain, gizarte-ingurunea ere kaltetzen ari gara.\nBai. Natura pobretu dugu eta hiriak, gizarte naturaren isla direnak, Gizateriaren asmakizun katramilatu eta konplexuenak ere, agortu egin ditugu.\nBa dago ongi urbanizaturiko hiririk gure inguruan?\nEz dakit ba. Gasteiz jartzen da eredu. Bizitzeko hiri atsegina da, ongi eginda dagoenaren seinale. Komunikazio onak ditu, kulturara urbildu edo kirola egin nahi duenak erraz egin dezake eta berdin lagunekin geratu edo zerbait hartu nahi duenak. Ez da hiri itoa, itxia. Benetako gizarte aniztasuna dago.\nNeurria garrantzitsua da hiria bizigarri izan dadin, ezta?\nBada, bai. Neurriak eragin handia du. Zenbat eta handiagoa hiria, bizigaitzagoa. Hiriak mugak izan behar ditu.\n"Natura erabat pobretzeaz gain, gizarte naturaren isla diren hiriak ere pobretu ditugu"\nNon daude muga horiek?\nMilioi erdi biztanle, gehienez milioia. Hortxe.\nMadrilen bizi zara zu, muga horretatik kanpo dagoenez, ez da bizigarria?\nEz naiz, ez, hiri bizigarrian bizi. Baina auzo bizitza egiten dut eta auzoan, zorionez, gizarte aniztasuna daukat.


Irekia Eusko Jaurlaritza - Gobierno Vasco :: “la Caixa” Gizarte Ekintzak eta Euskadiko Lanbide Heziketak ekintzailetzaren aldeko konpromisoa berritu dute\n“la Caixa” Gizarte Ekintzak eta Euskadiko…\n\nLaCaixa_FP_sinadura2.jpg Iturria: Irekia\n\nLaCaixa_FP_sinadura1.jpg Iturria: Irekia\n\nLaCaixa_FP_sinadura3.jpg Iturria: Irekia\n\nLaCaixa_FP_sinadura4.jpg Iturria: Irekia\n“la Caixa” Gizarte Ekintzak 75.000 euro bideratuko ditu Lanbide Heziketako ikastetxeetan Urratsbat programaren bidez ikasleek sorturiko enpresen finantziazioan laguntzeko\n2004-2005 ikasturtetik, Lanbide Heziketako ikasleek 815 enpresa sortu dituzte Urratsbat programaren bidez. Horietatik %70 jardunean dira egun. 2017-2018 ikasturtean 102 enpresa sortu zituzten\nLanbide Heziketako ikasleen ekintzailetza egitasmoei bultzada emateko helburuarekin, eta laugarren urtez jarraian, “la Caixa” Gizarte Ekintzak eta Euskadiko Lanbide Heziketak lankidetza hitzarmena berritu dute ikasturte honetan ere. Zehazki, Lanbide Heziketako sailburuordetzak bultzaturiko Urratsbat programaren bidez 2017-2018 ikasturtean sorturiko enpresen finantziazioan lagunduko du banku-fundazio honek.\nZehazki, “la Caixa” Gizarte Ekintzak 75.000 euro bideratuko ditu Urratsbat programaren bidez 2017-2018 ikasturtean sorturiko eta dagoeneko legalki osaturik dauden enpresetara. Diru kopuru hau Ikaslan elkarteak (Lanbide Heziketako ikastetxe publikoak batzen dituen Elkartea) kudeatuko du, funts hori Lanbide Heziketako ikasleen enpresa proiektuen artean banatuz. Horrez gain, “la Caixa” Gizarte Ekintzak bideraturiko diru-kopuruaren zati bat ekintzaile-kultura sustatzeko eta Urratsbat programari zabalkundea emateko ekintzetara ere bideratuko da.\nTknikaren Errenteriko egoitzan burutu den sinadura ekitaldian izan dira Gaxpar Guembe Martinez Apellaniz, CaixaBank Erakundeen zuzendaria Gipuzkoan, Rikardo Lamadrid Intxaurraga, Teknologiaren eta Ikaskuntza Aurreratuen zuzendaria, Iñaki Mujika Aizpurua, Tknikako Zuzendari Exekutiboa; eta Iosune Irazabal Ormatxea, Ikaslan Gipuzkoako presidentea, Ikaslan Araba eta Ikaslan Bizkaia ere ordezkatuz.\nGaxpar Guemberen hitzetan, Tknikarekin elkarlanerako hitzarmen hau “gazte-langabeziaren aurka borrokatzeko Obra Social “la Caixa” 2014tik ezartzen ari den plan baten barne dago, gazte guztiengana heltzea saiatzeko helburuarekin, Euskadin urtean milioi euroa baino gehiago bideratzen duena”. Eta azpimarratu du “2018an ekintzailetza eta autoenpleguaren aldeko ahalegin gehigarria burutu dugu, hitzarmenak berrituz eta tokiko beste eragileengana zabalduz. Arlo finantzieroan, profesionalak espezializatzen jarraitzen dugu enpresen kudeaketan beraien sorreratik eta dayOne marka indartu dugu, enpresa teknologikoen eta hauen inbertsoreen kudeaketarako unitatea. Bestalde, Obra Social “la Caixa”k Euskal Herriko enpresentzat Gazte Enplegua Programa 2018 ere garatzen du, 16 eta 29 urte bitarteko gazte langabetuak kontratatzen dituzten enpresen esku 9.000€rarteko laguntzak jartzen dituena, Fondo Social Europeo eta Fundación Bancaria “la Caixa”ren kofinantziazioarekin”.\n815 enpresa sortu dira; %70k jardunean jarraitzen dute\nUrratsbat programa 2004-2005 ikasturtean abian jarri zenetik, bertan parte hartzen duten ikastetxeek 2.075 ekintzailetza-proiektu tutorizatu dituzte. Hala ere, daturik esanguratsuena sortutako enpresa kopuruari dagokiona da: 2004-2005 ikasturtetik 815 enpresa sortu dira Urratsbat programaren bidez, ikasleek eurek Lanbide Heziketako ikastetxeetan bertan sortuak. Horietatik 102 joan den 2017-2018 ikasturtean bakarrik sortu zituzten. Egun, 14 urte hauetan zehar sortu diren enpresa guztien artetik %70ek jardunean jarraitzen dute.\nAurreko datu horiek azaltzeko gako nagusietako bat, zalantzarik gabe, ekintzaile-kulturaren inguruan ikasleekin egiten den sentsibilizazio lana da. Azken urte hauetan, Urratsbat programaren bidez, Lanbide Heziketako 86.800 ikaslek jaso dute ekintzailetzaren inguruko sentsibilizazioa, horietatik 13.000k joan zen 2017-2018 ikasturtean. Egun, Euskadiko 70 ikastetxe ari dira Urratsbat programan parte hartzen: 6 Araban, 34 Bizkaian eta 30 Gipuzkoan.\nLanbide Heziketako ikasleen ekimen sortzailea sustatzen duen programa bat da Urratsbat, eta ikastetxeak enpresa-inkubagailu bihurtzen dituena. Horretarako, programan parte hertzen duten ikastetxeek ekintzailearen bulegoa jartzen duten ikasleen eskura, baita beren instalazioak ere, proiektua merkaturatze-fasean dagoenean garatzeko. Lanbide Heziketako ikasleei beren enpresa sortzen laguntzea du helburu nagusia Urratsbat programak.\nLanbide Heziketako ikastetxeetako ikasleei nahiz ikasle ohiei zuzendua dago Urratsbat programa, baina baita ikastetxearekin ikastaroen bidez harremana duen beste edozein pertsonari ere.\nTknika, Lanbide Heziketarako Ikerketa eta Berrikuntza Aplikaturako Zentroa, programaren koordinazioaz eta ikastetxe-sarearen dinamizazioaz arduratzen da. Eusko Jaurlaritzako Lanbide Heziketako Sailburuordetzak berriz, programarako beharrezko bitartekoak ipintzen ditu.\nLaCaixa_FP_sinadura2.jpg 2 MB (jpg)\nLaCaixa_FP_sinadura1.jpg 2 MB (jpg)\nLaCaixa_FP_sinadura3.jpg 2 MB (jpg)\nLaCaixa_FP_sinadura4.jpg 2 MB (jpg)\nGaxpar Guembe (La Caixa); Iñaki Mujika (Tknika), Iosune Irazabal (Ikaslan)


Sorginenea Elkartea – Sorginenea\nEtxea kogestionatzeko sortutako elkartea osatzen dugun emakumeak gara: Sorginenea Gasteizko Emakumeen Etxe Elkartea / Sorginenea Asociación Casa de Las Mujeres de Gasteiz, Elkartearen bidez, jardueren jarraikortasuna eta egonkortasuna bermatu nahi dugu, Sorginenea Tu Casa Feminista en Gasteiz Proiektuaren arabera.\nGure helburua ahalduntze feminista eta jendartearen eraldaketa lortzea da, emakume, lesbiana eta transen* eskubideak erabat gauzatzen direla bermatzeko. Aniztasunarekiko ulermena ere sustatzen dugu, beharrezko jakintza-iturri gisa. Ikuspegi intersekzionaletik abiatuta, diskriminazio soziala, politikoa, ekonomikoa, kulturala eta lanekoa deuseztatzea bultzatzen dugu.\nBazkideen Asanblada Orokor batean antolatzen gara, erabakiak hartzeko organo gorena izanik, eta Kudeaketa batzordea daukagu elkartea formalki ordezkatzeko.\nAsanbladan elkartzen gara, erabakiguneetan parte-hartzea eta horizontaltasuna sustatzen ditugu, eta horretarako egitura dinamiko eta malguak sortu ditugu. Egitura hori elkar elikatu eta artikulatzen diren Batzordeek osatzen dute; horrela, kudeaketaren ikuspegi hierarkikoa hautsi nahi dugu, Etxean egingo ditugun ekintzetan osagarri izan gaitezen.\nEmakumeen Etxeko jarduerak diseinatu, kudeatu eta koordinatzea, modu parte hartzailean eta bizimodu jasangarriak oinarri, proiektua definitzen duten balioekin bat. Etxe hau elkargune bat da, ikasteko eta ondo pasatzeko. Espazio irekia, irisgarria, inklusiboa, independentea, anitza eta segurua. Errespetua eta ekitatea bitarteko, erreferente feminista gisa eratzeko.\nElkartearen proiektua ikusaraztea, emakumeen eskubideak ezagutu eta defendatu nahi dituen orok parte hartu ahal izateko.\nProiektuan inplikatutakoen parte-hartze aktiboa sustatzea, ahalduntze prozesu indibidual zein kolektiboak errazteko.\nGasteizko eta Arabako emakume guztien autonomia sustatzea bakoitzaren aniztasunetik abiatuta, izan aniztasun funtzionala, jatorrizkoa, klase sozialekoa, identitateena, orientazio sexualarena, adinarena, erlijio-sinesmenena…\nAhizpatasunerako espazioa izatea, indarkeriarik gabekoa eta segurua, elkar entzuteko, babesteko, trukerako eta elkartasunezko sareak emakumeen artean josteko. Bizitza publikoko eremu guztietan emakumeen parte-hartze sozial eta politikoa helburu duten sareak jostea.\nEztabaida eta hausnarketa kritiko kolektiboa sustatzea, Sorginenea ideien trukean eta diskurtsoen sorreran erreferentziazko espazioa izan dadin.\nSorginenearen parte diren emakumeen pentsamendu eta jarrerak deskolonizatzen laguntzea, ezagutza eta esperientzia guztiak baloratuz eta hierarkia epistemologikoak saihestuz.\nSexu-orientazio eta genero-identitate anitzak ikusarazten direla bermatzea eta haien aitortza lantzea, heteroaraua eta sexu-genero sistemaren binarismoa gainditzeko hausnarketa indartuz.\nEdozein emakume izan daiteke Sorgineneako bazkide, imprimakia (.PDF) imprimakia (.DOC) bete baino ez duzu behar. Eskuragarri duzu Etxeko koordinazio bulegoan; bertan entregatu behar duzu inprimakia beteta.\nBazkide izanik, Elkartearen barne-araudiari buruzko informazioa jasoko duzu, baita zure eskubide eta betebeharrei buruzkoa ere. Bazkide egiteko urteko gutxienekoa 12€koa da, eta gehienez 48€koa, eta zure egoeraren araberako hainbat aukera dituzu; adibidez, Etxean lan egiteko denbora ekarpena egin dezakezu, gutxienez ordubete urtean, eta gehienez 4 ordu.\n*Gasteizen Emakumeen Etxea sortzeko prozesu parte hartzailean adostu bezala, aniztasuna bermatzeko eta “emakume” subjektu politikoa zabaltzeko konpromisoa izanik, dokumentu honetan termino hori erabiltzean emakume, lesbiana eta transei egingo diegu erreferentzia.


Zein dira txakurren koronabirusaren sintomak | Txakurren Mundua\nTxakur bat eskuratzeko edo hartzeko erabakia hartzerakoan, oso garrantzitsua da merezi duen moduan zaintzeko ardura hartzea. Horrek esan nahi du, janaria eta edaria eman behar diogula ez ezik, aldizka albaitariarengana ere eraman behar dugula, beharrezko txertoak eman ditzan, hala nola, coronavirusarekin gaixorik egon ez dadin.\nGaixotasun birikoa oso kutsakorra da, batez ere txakurkumeei eragiten die, oso sintoma deserosoak eta desatseginak eragiten dizkie. Jakinarazi iezaguzu zein dira txakurren koronabirusaren sintomak.\nTxakurren koronabirusak sendabiderik ez duen gaixotasun akutua da. Birusa kutsatutako animalia batetik bestera igarotzen da fekal-ahoko kontaktuaren bidez. «Biktimaren» gorputzean sartu ondoren, 24 eta 36 ordu artean irauten duen inkubazio aldia jasaten du, eta, ondoren, hesteetako mikrobiliak erasotzen hasiko da, galera funtzionala eraginda eta sintoma hauek sortuz:\nbeherakoa: bat-batean agertzea. Odola eta mukiak ditu.\ndeshidratazioa: Beherakoaren ondorioz, txakurrak likidoak galtzen ditu.\nGosea galtzea: gero eta gutxiago jan, eta gogorik gabe.\nsukarra: gorputzaren tenperatura 40 ºC-tik gorakoa da.\nSabeleko mina: asko kexatu daiteke bere sabelaldea laztantzen dugun bakoitzean.\nTemblores- Mina oso larria izan daiteke eta / edo sukarra hain handia, non dardara eragin dezakeen.\nSintoma hauetakoren bat duzula ikusten baduzu, premiaz eraman behar dugu albaitariarengana artatzeko, botikak konbinatuz edo kasu bakoitzaren arabera tratamendu bakarraren alde egitea. Horrela, birusak, gosearen estimulatzaileak kentzeko birusak administratzea aukera dezakezu, jateari utzi ez diezaioten, birusak eragindako bigarren mailako infekzioak ekiditeko antibiotikoak edo zu berriro hidratatzeko fluidoak.\nHala ere, hori jakin behar duzu txertoa hartuz prebenitu daiteke bi hilabetekoari dagokiona. Ez du% 100 eragotziko, baina dagoeneko asko den% 98an eragotziko du 🙂\nArtikuluaren bide osoa: Txakurren mundua » Txakur orokorrak » Gaixotasun » Zein dira txakurren koronabirusaren sintomak\nZure txakurrarentzako jario onena aukeratzeko aholkuak


Guggenheim eta Bilboko Arte Ederren Museoa ekainean ateak irekiko dituzte\nEuskadiko deskonfinamenduaren bigarren fasea dela eta, museoak gaurtik aurrera 50%ko edukierarekin zalbadu daitezke. Hala ere, hurrengo hilabeterarte itxarongo dute asteko egun guztietan zabaltzeko\nGuggenheim y Bellas Artes de Bilbao abren el 1 de junio con horario reducido EFE\n25 de mayo de 2020 13:34h\nGuggenheim Bilbao Museoak eta Bilboko Arte Ederren Museoak ekainaren 1ean ateak berriro irekiko dituzte. Euskadiko deskonfinamenduaren bigarren fasea dela eta, museoak gaurtik aurrera 50%ko edukierarekin zalbadu daitezke. Hala ere, hurrengo hilabeterarte itxarongo dute asteko egun guztietan zabaltzeko. Gainera, ordutegi osagarriak izango dituzte, ohar batean azaldu dutenez.\nKoronabirusa dela eta, martxoaren 14an, Espainiako gobernuak museoak ixtea erabaki zuten. Orain, bi hilabete eta gero, Guggenheim Bilbao Museoa, ekainean, 14:00etatik 19:00etara irekiko da astelehenetik ostiralera, eta larunbat eta igandeetan, 11:00etatik 19:00etara. Uztailean eta abuztuan, ordutegia luzatuko du, eta egunero 11:00etatik 19:00etara egongo da zabalik. Bilboko Arte Ederren Museoa asteko egun guztietan egongo da irekita ekainean, 11:00etatik 14:00etara eta 16:00etatik 19:00etara, eta uztailean eta abuztuan ordutegi zabalagoa ezarriko du, 11:00etatik 19:00etara.\nEgungo egoeran, ordutegi horietan behar bezala jakinaraziko liratekeen aldaketak egon litezkeela abisatu dute museoon arduradunek. Hala ere, jakitera eman dutenez, oraingoz ez dute ekitaldi berezirik egiteko asmorik, museo bakoitzak laster iragarriko ditu bisitaldian segurtasuna bermatzeko ezarritako protokoloak.\n25 de mayo de 2020 - 13:34 h


Etxebarriko Udala - Udal Sailak\nUdal Sailak, Departamenduak eta Zerbitzuak\nIdazkaritza Orokorra eta Altaketza\nBere oinarrizko eginbeharra udal agiriak kudeatzea da. Bere eskumeneko izapide administratiboak, Udal Bilkurako eta Gobernu Batzordeko aktak, hala nola Erregistroa ere (besteak beste, Sarrerak, Irteerak, Izapideak). Horretan dago Jendaurreko Arreta, Udal Zerbitzu Juridikoak, Pertsonal saila eta besteak beste, Estatistika eta Biztanleen Errolda zerbitzuak..\nHonako alor hauen ardura dauka: Udalaren kudeaketa ekonomikoa, Ordainketak eta Kobrantzak, udal Zergen Kudeaketa, Diru Bilketa Exekutiboa, Ikuskaritza, Udal Ogasuna, etab. Horren barruan aurkitzen dira udal Diruzaintza eta Zerbitzu Ekonomiko orokorrak.\nSail honetako eginbeharra hirigintzari buruzko araudia kudeatzea da, udalarena nahiz orokorra. Honako lizentziak kudeatzea eta kontrolatzea: eraikuntza eta obrak, jarduera, saltokietan eta industria lokaletan obrak egitea, errepideak, zubiak, etab..\nObra eta Zerbitzu Sailaren eginbeharra udal azpiegitura zaintzea, hobetzea eta mantentzea da: kaleak, plazak, udal altzariak, udal instalakuntzak, etab. Udalak kudeatutako zerbitzu kontratu guztiak ere kudeatzen ditu, esate baterako, kaleen garbiketa, bolumen handiko gaiak jasotzea, etab.\nIngurumen Saila ere horren baitan dago eta interes handiko saila da. Gure udalaren ingurumenaren kalitatea mantentzera eta hobetzera bideratutako neurriak eta jarduerak garatzen direla zaintzen du. Beste sailekin lankidetza estuan jardunez, bere oinarrizko eginbeharra udal jarduera guztiak modu zuzenean garatzen direla zaintzea da, iraunkortasuna oinarri hartuta. Alor honetan azpimarratzekoa da udalerria Ibaizabal-Nerbioiko Tokiko Agenda 21en kidea dela.\nGizarte Ongizatea, Osasuna eta Kontsumoa\nAlor honen xedea udalerriko sektore baztertuenen arreta da, alor desberdinetan: ekonomikoa, soziala, kulturala, etab. Udal mailako eta udalaz gaindiko laguntza mota guztiak kudeatzen ditu. Halaber, esku hartzen du talde hauetan: sendiak, adingabeak, nagusiak, urritasuna duten pertsonak, etab.\nHemen ere aurkitzen da Kontsumitzailea Informatzeko Udal Bulegoa (OMIC). Bere eginbeharra, besteak beste, Osasun eta Kontsumo gaiez informatzea, aholkularitza, erreklamazioen kudeaketa eta mota guztietako jarduerak sustatzea da. Urtero kudeatzen ditu Elikagaien Manipulatzaile Agiria lortzera bideratutako ikastaroak.\nKultura, Euskara, Gazteria eta Kirolak\nBere eginbeharra kultur eskaintza sustatzea, laguntzea eta bultzatzea da, udalarena zein udalerriko Kultur eta Kirol Elkarteek eskainitakoa. Herriko nahiz Auzoetako Jaiak eta noizbehinka zein aldizka antolatutako kultur eta kirol jarduerak kudeatzen ditu..\nEuskara alor guztietan sustatzen du (hezkuntza, lana, kultura eta gizartea oro har). Euskararen erabilera sustatzera bideratutako jarduera mota guztiak sustatu eta laguntzen ditu, besteak beste, Udal Euskaltegirako ikasleentzako dirulaguntzak.\nKultura, Gazteria eta Kirol Sailak, Gizarte Ongizatea bezalako bestelakoei loturik izanik. Emakumea nahiz udalerriko Gazteengana beren beregi bideratutako jarduerak garatzea eta sustatzea da. Azken helburu hau duela gutxi sortutako Gazteria Zerbitzutik burutzen da.\nBere eginbeharra enpleguari lotutako guztia da: Behargintza enplegu zerbitzua, udal enplegu eskaintza publikoa, enpresa ekimen berriak sortzeko aholkularitza eta laguntza...\nSail honetan ere, beste zerbitzu batzut daude sartuta, batez ere, prestakuntza orokorrean dihardutenaz gain, enpleguarekin loturikoak ere: Udal Berrikuntza Zentroa eta Lanbide Heziketarako Zentrua.\nSail hau Etxebarriko Udaltzaingoak osatzen du. Udalerriko segurtasuna zaintzen du, bai pertsonala bai materiala.\nUdaltzaingoaren eginbeharra legeria orokorra eta udal araudia errespetaraztea da, gizarte alor guztietan. Halaber, bere xedea zirkulazioa eta ibilgailuen trafikoa kontrolatzea da.


Gizatalde handiak Jehoba eta Jesu Kristo goratzen ditu | Talaiaren ikasketa\nTalaia (Ikasteko edizioa) | 2021(e)ko urtarrila\nARGITALPENAREN HIZKUNTZA Abua Acholiera Adjera Afrikaans Aimara Akha Albaniera Aleman Alemaniar zeinu hizkuntza Altai Aluera Amerikar zeinu hizkuntza Amharera Amis Arabiera Argentinar zeinu hizkuntza Armeniera Armeniera (mendebaldea) Assamera Aukanera Australiar zeinu hizkuntza Azerbaijanera Baoule Bashkirera Bassa (Kamerun) Batak (Simalungun) Batakera (Karo) Batakera (Toba) Behe alemana Bembera Bengalera Biak Bikolera Birmaniera Bislama Boliviar zeinu hizkuntza Boulou Brasildar zeinu hizkuntza Britainiar zeinu hizkuntza Bulgariar Cabo Verdeko kriolera Cebuera Changana (Mozambike) Chavacanoa Chigera Chin (Hakha) Chitonga (Malawi) Chitonga (Zinbabue) Chokwe Cholera Chopi Chuabo Chuukese Cinamwanga Cinyanja Damara Dangmeera Daniera Digoera Drehu Dualera Edoera Efikera Ekuadortar zeinu hizkuntza El Salvadorko zeinu hizkuntza Errumaniar zeinu hizkuntza Errumaniera Errusiar zeinu hizkuntza Errusiera Esan Eslovakiar zeinu hizkuntza Eslovakiera Esloveniera Espainiar zeinu hizkuntza Estoniera Euskara Eweera Fanteera Fijiera Filipinar zeinu hizkuntza Finlandiar zeinu hizkuntza Finlandiera Fon Frantses zeinu hizkuntza Frantsesa Gaera Galesa Garifunera Gaztelania Georgiera Gitonga Gokana Greziera Groenlandiera Guadalupeko kreolera Guaraniera Guatemalar zeinu hizkuntza Gujaratera Gun Guyanako kreolera Haitiko kreolera Hausa Havu Hebreera Hegoafrikar zeinu hizkuntza Hererera Hiligaynon Hindi Hiri Motu Hmong (Zuria) Hondurastar zeinu hizkuntza Hungariar zeinu hizkuntza Hungariera Hunsrik Iban Ibanagera Ibinda Idomera Igboera Igede Ijitoera (Errumania) Ijitoera (Grezia, Hegoaldekoa ) Ijitoera (Mazedonia) Ijitoera (Mazedonia) Zirilikoa Ijitoera (Serbia) Iloko Indonesiera Ingelesa Islandiera Isoko Italiar zeinu hizkuntza Italiera Japoniera Javera Jingpoera Jula Kabiyeera Kannadera Kaqchikelera (Mendebaldekoa) Karenera (S'gaw) Katalan Kazakhera Kazakhera (Arabiera) Khana Khmerera Kicheera Kikamba Kikaonde Kikongo Kikuyuera Kiluba Kimbundu Kinande Kinyaruanda Kipende Kirgizera Kirundi Kisiera Kisonge Kituba Kolonbiar zeinu hizkuntza Kongo Konkaniera (Latindar) Korear zeinu hizkuntza Koreera Kreolera, Belizekoa Krioera Kroaziera Kubako zeinu hizkuntza Kurmanji kurduera Kurmanji kurduera (Zirilikoa) Kwangali Kwanyama Kyangonde Lahu Laosera Lariera Lenje Letoniera Lhukonzo Lingalera Lituaniera Lomwe Loziera Luganda Lundera Luoera Luvaleera Madagaskarko zeinu hizkuntza Makhuwa Makhuwa-Meettoera Makuera Malawiar zeinu hizkuntza Malayalamera Malaysiera Malgaxe Maltera Mambwe-Lungu Mamera Manyawa Mapudungun Marathera Marshallera Mashi Mauriziko kreolera Maya Mazatec (Huautla) Mazedoniera Mbunda Mexikar zeinu hizkuntza Min Nan (Taiwan) Mixeera (Ipar-erdialdekoa) Mixtekera (Guerrero) Mizo Mongoliera Moore Motu Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Navajo Ndauera Ndebeleera Ndebeleera (Zimbabwe) Ndonga Nederlandera Nepalera Ngabere Ngangela Nias Niuera Norvegiera Nsenga Nyaneka Nyungweera Nzema Okpe Oromoera Ossetiera Otetela Palauera Panamar zeinu hizkuntza Pangasinanera Papiamento (Curaçao) Paraguaitar zeinu hizkuntza Pediera Persiera Perutar zeinu hizkuntza Phimbi Pidgina (Afrikako mendebaldekoa) Poloniar zeinu hizkuntza Poloniera Ponapean Portugesa (Brasil) Portugesa (Portugal) Punjabera Qeqchiera Quebeciar zeinu hizkuntza Quechuera (Ancash) Quechuera (Ayacucho) Quechuera (Bolivia) Quechuera (Chimborazo) Quechuera (Cuzco) Quechuera (Imbabura) Quechuera, Huallaga Huánucokoa Rarotongan Ronga Runyankore Rutoro Samoera Sangir Sangoera Saramaccan Senera Sepulana Serbiera (Latindar) Serbiera (Zirilikoa) Seychelleako kreolera Shonera Sidamo Sinhala Solomoneko pidgina Songomeno Sothoera (Hegoafrika) Sothoera (Lesotho) Sranantongo Suediar zeinu hizkuntza Suediera Sundera Swahili Swahili (Kongo) Swatiera Tagalo Tahitiera Taiwandar zeinu hizkuntza Tajikera Talian Tamilera Tandroy Tankarana Tarascan Tatarera Teluguera Tetum Dili Tewe Thailandiera Tigrinyera Tivera Tlapanec Tojolabalera Tok Pisin Tongera Tongera Totonakera Tshiluba Tshwa Tsongera Tswanera Tumbukera Turkiera Turkmeniera Tuvaluera Twi Txekiera Txewera Txiletar zeinu hizkuntza Txinatar zeinu hizkuntza Txinera cantonera (sinplifikatua) Txinera cantonera (tradizionala) Txinera mandarinera (sinplifikatua) Txinera mandarinera (tradizionala) Tzeltalera Tzotzilera Uighurera (Arabiera) Uighurera (Zirilikoa) Ukrainera Umbundu Urdu Urhoboera Uruund Uzbekera Uzbekera (Latindar) Valentziera Vendera Venezuelar zeinu hizkuntza Vezo Vietnamera Wallisian Waray-Waray Wayuunaiki Wolaita Xhosera Yaoera Yapese Yorubera Zambiar zeinu hizkuntza Zande Zapotekera (Istmo) Zimbabwetar zeinu hizkuntza Zuluera kurmanji Kurduera (Kaukasoa)\n3. IKASKETARAKO ARTIKULUA\nGizatalde handiak Jehoba eta Jesu Kristo goratzen ditu\n«Tronuan eseria dagoen gure Jainkoari eta Bildotsari zor diegu salbamena» (AP 7:10).\nsjj 14. KANTA Goratu lurreko Errege berria\nZER AZTERTUKO DUGU? *\n1. Zer eragin izan zuen gazte batengan 1935eko biltzar batean esandakoak?\n1926. urtean 18 urteko gazte bat bataiatu egin zen. Bere gurasoak Bibliaren Ikasleak ziren. Garai hartan, Jehobaren lekukoak horrela deitzen ziren. Hiru seme eta bi alaba zituzten, eta Jehoba zerbitzatzen eta Jesu Kristo imitatzen irakatsi zieten. Garai hartako Bibliaren Ikasle guztiak bezala, bihotz oneko gazte honek urtero Jaunaren Afarian ogia jan eta ardoa edan ohi zuen. Baina 1935ean, etorkizunerako zuen esperantza aldatu egin zen. Zer dela eta? Urte hartan, Joseph Franklin Rutherford-ek Estatu Batuetako Washington hiriko biltzar batean egindako hitzaldiarengatik. Honen izenburua «Talde handia» zen. Zer argitu zen biltzar hartan?\n2. Zer argitu zuen Rutherford anaiak bere hitzaldian?\n2 Hitzaldi horretan, Rutherford anaiak Apokalipsia 7:9ko «talde handia» (BJU) edo «gizatalde handia» nork osatzen zuen argitu zuen. Ordura arte, Bibliaren Ikasleek zerura joango zen bigarren mailako talde bat zela pentsatzen zuten. Zergatik? Talde honetako kideak ez zirela gantzutuak bezain leialak uste zutelako. Rutherford anaiak gizatalde handiko kideak ez direla zeruan bizitzeko aukeratuak izan frogatu zuen Bibliaren bidez. Horren ordez, «larrialdi handitik» irten eta lurrean betiko biziko diren Jesu Kristoren beste ardiak * direla argitu zuen (Ap 7:14). Jesusek honako promesa egin zuen: «Baditut artegian ez dauden beste ardi batzuk ere; haiek ere erakarri egin behar ditut; nire ahotsa entzungo dute eta artalde bakarra izango dira, artzain bakarraren gidaritzapean» (Jn 10:16). Nortzuk dira beste ardi hauek? Lurreko paradisuan betiko bizitzeko itxaropena duten Jehobaren lekuko leialak (Mt 25:31-33, 46). Ikus dezagun argi distira honek nola aldatu zituen Jehobaren zerbitzari askoren bizitzak, hauen artean lehen aipatutako anaia gaztearena (Sal 97:11; Es 4:18).\nULERMEN BERRIAK MILAKA BIZITZA ALDATU ZITUEN\n3, 4. 1935eko biltzarrean, zertaz konturatu ziren milaka kristau beraien esperantzari buruz eta zergatik?\n3 Biltzarrean momentu zirraragarri bat iritsi zen hizlariak honakoa galdetu zuenean: «Altxatuko al zarete, mesedez, lurrean betiko bizitzeko itxaropena duzuenok?». Biltzarrean 20.000 bat lagun zeuden eta, han zegoen anaia baten arabera, erdia baino gehiago altxatu zen. Orduan, Rutherford anaiak esan zuen: «Begira! Talde handia!». Eta denek algaraz txalo jo zuten. Altxatuta zeudenek Jainkoak bere espirituaz ez zituela gantzutu ulertu zutenez, Jehobak zeruan bizitzeko ez zituela hautatu ulertu zuten. Hurrengo egunean, 840 Lekuko bataiatu ziren eta gehienak beste ardien taldekoak ziren.\n4 Hitzaldi honen ondoren, lehen aipatutako gazteak eta milaka kristauek Jaunaren Afarian ogia jan eta ardoa edateari utzi zioten. Anaia apal batek honakoa esan zuen: «1935ekoa izan zen ogia jan eta ardoa edan nuen azken Oroitzapena. Izan ere, Jehobak ez zidala bere espiritu santuaz zeruan bizitzeko esperantza eman konturatu nintzen. Honen ordez, lurrean bizitzeko eta hau paradisu bihurtzeko lanean parte hartzeko esperantza nuen». Beste askok ere gauza bera sentitzen zuten (Erm 8:16, 17; 2 Ko 1:21, 22). Orduz gero, gizatalde handia asko handitu da eta lurrean bizirik geratzen diren gantzutuekin elkarlanean aritu da.\n5. Zer pentsatzen du Jehobak Oroitzapenean ikurretatik hartzeari utzi diotenei buruz?\n5 Zer ikuspuntu du Jehobak 1935etik aurrera Oroitzapenean ardoa edan eta ogia jateari utzi ziotenei buruz? Eta, gaur egun Lekuko batek zintzotasunez Oroitzapeneko ogia jan eta ardoa edaten badu, baina aurrerago ez dela gantzutua konturatzen bada, zer pentsatuko du Jehobak berari buruz? (1 Ko 11:28). Batzuek ez dute beraien esperantza ongi ulertu eta, horregatik, ikurretatik parte hartu dute. Baina akats bat egin dutela onartu, parte hartzeari utzi eta Jainkoa zerbitzatzen leialki jarraitzen badute, dudarik gabe, beste ardien artean onartuko ditu Jehobak. Nahiz eta ez duten ogirik jaten, ezta ardorik edaten ere, Oroitzapenera joaten jarraitzen dute Jehobak eta Jesusek beraiengatik egindakoa asko eskertzen dutelako.\nITXAROPEN BEREZI BAT\n6. Zer egiteko agindu die Jesusek aingeruei?\n6 Larrialdi handia oso gertu dagoenez, asko animatuko gaitu Apokalipsia 7ak kristau gantzutuei eta gizatalde handiari buruz esaten duena aztertzeak. Jesusek suntsipeneko lau haizeei eusten jarraitzeko agintzen die aingeruei. Ez dituzte haizeak lurrean askatu behar kristau gantzutu guztiak zigiluz markatuak izan arte, hau da, Jehobak leialak direla erabaki arte (Ap 7:1-4). Leial izateagatik jasoko duten saria honakoa izango da: errege eta apaiz izango dira zeruan Jesusekin batera (Ap 20:6). Jehoba, Jesus eta aingeruak irrikan egongo dira 144.000 kristau gantzutuak beraien saria jasotzen ikusteko.\nGizatalde handia, soineko zuriz jantzia eta palma-adarrak eskuetan dituelarik, Jainkoaren tronu distiratsuaren eta Bildotsaren aurrean zutik dago (Ikusi 7. paragrafoa)\n7. Nor ikusten du Joanek Apokalipsia 7:9, 10eko ikuskarian eta zer egiten ari da? (Ikusi azaleko irudia)\n7 144.000 errege eta apaizei buruz hitz egin ondoren, Joanek zirraragarria den beste gauza bat ikusten du: Harmagedonetik bizirik irteten den «gizatalde handi bat». Beste taldearekin konparatuta, bigarren talde hau askoz ere handiagoa da eta ez dakigu osatzen dutenen kopuru zehatza (Irakurri Apokalipsia 7:9, 10). «Soineko zuriz jantziak» egoteak Satanasen munduan akatsik gabe mantendu direla, eta Jainkoari eta Jesu Kristori leial izan direla esan nahi du (St 1:27). Jehobak eta Jesusek, Jainkoaren Bildotsak, egindakoari esker salbatu direla oihukatzen dute. Gainera, eskuetan palma-adarrak dituzte. Honek Jesus Jehobaren errege izendatua dela pozik onartzen dutela erakusten du (Konparatu Joan 12:12, 13).\n8. Zer esaten digu Apokalipsia 7:11, 12ak Jehobaren zeruko familiari buruz?\n8 Irakurri Apokalipsia 7:11, 12. Zer gertatzen da zeruan gizatalde handia ikustean? Zeruko izaki guztiak asko poztu eta Jainkoa goratzen dutela ikusten du Joanek. Gizatalde handia larrialdi handitik bizirik ateratzean beteko da ikuskari hau. Jehobaren zeruko familiak hau ikusten duenean, pozez zoratzen egongo da.\n9. Apokalipsia 7:13-15 pasartearen arabera, zer egiten ari da orain gizatalde handia?\n9 Irakurri Apokalipsia 7:13-15. Joanek gizatalde handikoek «beren soinekoak Bildotsaren odolean garbitu eta zuritu» dituztela idatzi zuen. Honek kontzientzia garbia dutela eta Jehoba beraiekin pozik dagoela esan nahi du (Is 1:18). Euren burua Jehobari eskaini diote, kristau bataiatuak dira, Jesusen eskaintzan fede sendoa dute eta Jehobaren adiskideak dira (Jn 3:36; 1 P 3:21). Beraz, Jainkoaren tronuaren aurrean egoteko baldintzak betetzen dituzte eta, horregatik, lurrean bera zerbitzatu dezakete «gau eta egun». Orain ere, sutsuak dira eta predikatze eta ikasleak egiteko lanaren gehiengoa egiten dute, Jainkoaren Erreinuari lehentasuna emanez (Mt 6:33; 24:14; 28:19, 20).\nBeste ardietako gizatalde handiko kide batzuk larrialdi handitik poz-pozik ateratzen dira (Ikusi 10. paragrafoa)\n10. Zertaz dago ziur gizatalde handia eta zer promes ikusiko du betetzen?\n10 Larrialdi handitik ateratzen den gizatalde handia ziur dago Jainkoak zainduko duela, «tronuan eseria dagoena horiekin biziko da» eta. Beste ardiak hainbeste itxaron duten promesa azkenean bete egingo da: «[Jainkoak] haien begietako malkoak xukatuko ditu, eta ez da gehiago heriotzarik izango, ez dolurik, ez negarrik, ez nekerik» (Ap 21:3, 4).\n11, 12. a) Apokalipsia 7:16, 17aren arabera, zer bedeinkapen jasoko ditu etorkizunean gizatalde handiak? b) Zer egin dezakete beste ardiek Oroitzapenean eta zerk bultzatuta?\n11 Irakurri Apokalipsia 7:16, 17. Oraintxe bertan, Jehobaren zerbitzari batzuk gose dira gerrek sortzen dituzten arazoengatik edo ez dutelako nahikoa diru janaria erosteko. Beste batzuk beraien fedeagatik espetxeratuta daude. Hala ere, gizatalde handia oso pozik dago. Zergatik? Badakitelako mundu gaiztoaren suntsipenetik bizirik ateratzen direnean, beti izango dutela nahi beste janari fisiko eta espiritual. Jehobak Satanasen mundua suntsitzen duenean, gizatalde handia «sargoria» bezalakoa den Jainkoaren haserretik babestua egongo da. Larrialdi handia amaitu ondoren, Jesusek betiko bizira daramaten «ur biziko iturburuetara gidatuko» ditu lurrean bizirik jarraitzen dutenak. Pentsa ezazu, gizatalde handiak itxaropen oso berezia du: historian zehar milioika eta milioika gizaki hil dira, baina, hauek agian ez dira inoiz hilko! (Jn 8:51).\n12 Beste ardiek itxaropen zoragarria dute eta, horregatik, Jehoba eta Jesusi oso eskertuta daude. Nahiz eta Jehobak talde hau zeruan bizitzeko aukeratu ez izan, gantzutuak bezainbeste maite ditu. Beraz, bi taldeetako kideek Jainkoa eta Jesu Kristo goratu ditzakete Jaunaren Afarian egonez.\nBIHOTZ-BIHOTZEZ GORATU JEHOBA ETA JESU KRISTO OROITZAPENEAN\nOroitzapenean pasatutako ogi eta ardoak guk bizia izan dezagun Jesus gure ordez hil zela gogoratzen digu (Ikusi 13-15 paragrafoak)\n13, 14. Zergatik egon beharko ginateke denok Jesu Kristoren heriotzaren oroitzapenean?\n13 Azken urteotan, Oroitzapenean egon diren mila lagunetik batek ogia jan eta ardoa edan du gutxi gorabehera. Zer esan nahi du honek? Munduko kongregazio gehienetan ez dagoela Oroitzapenean ikurretatik parte hartzen duen inor. Beraz, ospakizun honetan egoten diren gehienek lurrean bizitzeko esperantza dute. Orduan, zergatik egoten dira Jaunaren Afarian? Gure lagunen ezkontzetara joaten garen arrazoi berberarengatik. Ezkontzara bikoteari diogun maitasuna eta beraien erabakiaren alde gaudela erakusteko joaten gara. Era berean, beste ardiak euren maitasuna eta Jesu Kristo eta gantzutuen alde daudela erakusteko egoten dira Oroitzapenean. Gainera, han egonez, Jesusen eskaintzari eskertuta daudela erakusten dute. Izan ere, eskaintza honek lurrean betiko bizitzeko aukera ematen die.\n14 Beste ardiak Oroitzapenera joateko beste arrazoi garrantzitsu bat Jesusen agindua obeditzea da. Jesusek afari berezi hau ezarri zuenean, honakoa esan zien bere apostolu leialei: «Egizue hau nire oroigarri» (1 Ko 11:23-26). Beraz, gantzuetariko batzuk lurrean bizirik dauden bitartean, beste ardiek Jaunaren Afaria ospatzen jarraituko dute. Gainera, jende guztia beraiekin batera Oroitzapenean egotera gonbidatzen dute.\n15. Zer egin dezakegu Jainkoa eta Jesu Kristo Oroitzapenean goratzeko?\n15 Oroitzapenean elkarrekin abestuz eta otoitz eginez Jehoba eta Jesu Kristo goratzeko aukera dugu. Aurtengo hitzaldiaren izenburua «Estima dezagun Jainkoak eta Jesu Kristok guregatik egindakoa» da. Honek Jehobari eta Jesu Kristori diegun esker ona handituko du. Ogia eta ardoa pasatzen direnean, bertan gaudenok hauen esanahia gogoratuko dugu: Jesusen gorputz eta odola. Guk bizia lortu dezagun, Jehobak bere Semea guregatik hil zedin utzi zuela gogoratuko dugu (Mt 20:28). Gure zeruko Aita eta bere Semea maite dituzten guztiek Oroitzapenean egon nahiko dute.\nESKERTU JEHOBARI EMAN DIZUN ITXAROPENA\n16. Zer zentzutan dira gantzutuak eta beste ardiak berdinak?\n16 Bai gantzutuak, baita beste ardiak ere, Jainkoarentzat oso garrantzitsuak dira. Bi taldeak berdin maite ditu. Izan ere, prezio berdina ordaindu zuen gantzutuengatik eta beste ardiengatik: bere Seme maitearen bizia. Alde bakarra itxaropen desberdinak dituztela da. Baina, bi taldeek Jainkoa eta Jesu Kristori leial mantendu behar dute (Sal 31:24 [31:23, NW ]). Eta gogoratu Jehobak bakoitzari behar duen espiritu santua ematen diola, gantzutua edo beste ardietakoa den axola gabe.\n17. Zeren zain daude gogotsu lurrean gelditzen diren gantzutuak?\n17 Kristau gantzutuak ez dira zerura joateko itxaropenarekin jaiotzen; Jainkoak ezartzen die bihotzean. Itxaropen horretan pentsatu eta horri buruz otoitz egin ondoren, zeruan beraien saria jasotzeko irrikan daude. Ezin dute imajinatu ere egin zeruan izango duten gorputza nolakoa izango den (Flp 3:20, 21; 1 Jn 3:2). Hala ere, Jehoba, Jesus, aingeru eta beste gantzutuekin zeruko Erreinuan egoteko gogotsu daude.\n18. Zeren zain daude gogotsu beste ardiak?\n18 Beste ardiak gogotsu daude lurrean betiko bizitzeko, hau baita gizaki guztiok berez dugun nahia (Koh 3:11, NW ). Planeta osoa paradisu bihurtzen laguntzeko irrikan daude. Etxeak eraiki, lorategiak eta baratzak landu, haurrak eduki eta osasuntsu bizitzeko zain-zain daude (Is 65:21-23). Lurreko toki askotara bidaiatzeko irrika dute, mendiak, basoak eta itsasoak ezagutuz eta Jehobaren kreazio osoa aztertuz. Baina guztiaren gainetik, Jehobarekin duten adiskidetasuna estutu egingo dela jakiteak oso zoriontsu egiten ditu.\n19. Zer aukera ematen digu Oroitzapenak gutako bakoitzari eta noiz ospatuko da aurten?\n19 Jehobak bere zerbitzari leial bakoitzari etorkizunerako esperantza zoragarria eman dio (Jr 29:11). Oroitzapena gutako bakoitzak urtero dugun bilerarik garrantzitsuena da. Izan ere, gu betiko bizitzeko egin duten guztiagatik Jainkoa eta Jesu Kristo goratzeko aukera paregabea da. 2021eko martxoaren 27an, larunbatean, ospatuko da eguzkia sartu ondoren. Aurten askok askatasunez ospatu ahal izango dute, beste batzuk oposizioa izan arren Oroitzapenean egongo dira, eta hainbatek espetxean ospatzeko erronkari egingo diote aurre. Zein egoeratan gauden axola gabe, gogoratu Jehoba, Jesus, aingeruak eta berpiztutako gantzutuak begira ditugula. Izan dezala kongregazio, talde eta gizabanako bakoitzak Oroitzapen zoragarria!\nOroitzapena larunbatean denean, ez da asteburuko kongregazioko bilerarik izaten. 2021ean horrela denez, ez da ikasketarako artikulurik prestatu hurrengo asterako.\nZER ERANTZUNGO ZENUKE?\nGizatalde handiari buruzko zer Bibliako egia argitu zen 1935ean?\nLarrialdi handiaren ostean, nolakoa izango da gizatalde handiaren bizitza?\nNola goratu ditzakegu gutako bakoitzak Jainkoa eta Jesu Kristo Oroitzapenean?\nsjj 150. KANTA Jehoba da gure salbatzailea\n^ § 5 2021eko martxoaren 27a Jehobaren lekukoentzat oso egun berezia da. Egun horretan, eguzkia sartu ondoren, Jesu Kristoren heriotzaren oroitzapena ospatuko dugu. Beste ardien taldekoak izango dira bertan egongo diren gehienak. Zer argitu zen talde honi buruz 1935ean? Zer espero dute irrikaz beste ardiek larrialdi handiaren ondoren? Eta nola goratu ditzakete beste ardiek Jainkoa eta Jesu Kristo Oroitzapenean egotean?\n^ § 2 ZER ESAN NAHI DU? Beste ardien artean azken egunetan Jehoba adoratzen hasi direnak daude. Hauek lurrean betiko bizitza jasotzeko esperantza dute eta Jesu Kristo jarraitzen dute. Gizatalde handia beste ardien parte da. Larrialdi handian Jesu Kristok gizadia epaitzen duenean, gizatalde hau osatzen dutenak bizirik egongo dira eta Harmagedonetik bizirik aterako dira.\nPartekatu Partekatu Gizatalde handiak Jehoba eta Jesu Kristo goratzen ditu\nTALAIA (IKASTEKO EDIZIOA)\nw21 Urtarrila 14.- 19. or.\nLasai egon eta Jehobarengan konfiantza izan\nJesusek maite zuen ikaslearengandik ikasten duguna\nBihotzez maitatzen jarraitu\nBIZIPENA Jehobari ez zaiola inoiz ezetz esan behar ikasi genuen\nTestua Argitalpenak jaisteko aukerak TALAIA (IKASTEKO EDIZIOA) 2021(e)ko urtarrila\nAudio Audioak jaisteko aukerak TALAIA (IKASTEKO EDIZIOA) 2021(e)ko urtarrila\nPartekatu Partekatu TALAIA (IKASTEKO EDIZIOA) 2021(e)ko urtarrila\nTALAIA (IKASTEKO EDIZIOA) 2021(e)ko urtarrila


Kezkak bere horretan dirau; kexak gora doaz | Revista\nKezkak bere horretan dirau; kexak gora doaz\nInformazio honetan agertzen diren datu, informazio, interpretazio eta kalifikazioak haiek egin ziren uneari dagozkio, eta, beraz, denbora mugatuz daude indarrean.\nTelefonia finko eta mugikorraren gaineko ohiko zalantzak : Kezkak bere horretan dirau; kexak gora doaz\nKontsumitzailearentzat ezinbesteko bezain ezezagun den telefonia sektorea hamar erreklamaziotik baten kausa da egun\n[1. or] Kezkak bere horretan dirau; kexak gora doaz\n[2. or] Fakturak\nNoiz iritsiko da 2.0 telebista?\n'Hodeietan' dago informazioa\nChrome da azkarrena, eta Firefoxek eskaintzen du pribatutasun-aukera gehien\nAurrezteko eta 2.0ri eusteko\nChat bidezko hitz-aspertuak\n2005eko azaroa-(e)ko papereko edizioan argitaratua\nIkusi 2005eko azaroa-(e)ko papereko edizioa\nTelekomunikazioen liberazio-prozesuak eta telefoniako operadoreen arteko lehia libreak ez dizkiote ekarri kontsumitzaileari honek espero zituen abantaila guztiak. Urterik urte, erreklamazioen zerrendan telefoniak goraka egin izan du: Fundación Eroski-ren 2004 urteko Kontsumo Barometroak adierazi zuenez, 2003 urtean erreklamaziorik egin zuten lau kontsumitzailetatik batek telefonia areara bideratu zuen. Espainiako Kontsumoaren Institutu Nazionalaren (KIN) azken datuek ere joera hori egiaztatzen dute; esate baterako, telekomunikazio sektoreari ehun eta hamar mila erreklamazio eta kontsulta egin zitzaizkion 2004an, hau da, aurreko urtean baino %22 gehiago; horrela, guztirako erreklamazio eta kontsulten %10era iritsi da. Kexa-munta horren gainetik finantza-zerbitzuen jarduerengatikoak eta etxebizitzarekin lotutakoak bakarrik agertzen dira. Telefonia sektorearen kontra kontsumitzailek agertu zituzten kexa nagusiak, KIN-en arabera, Internet eta tarifatze gehigarriko zerbitzuak (803, 806 eta 807 aurrizkikoak) izan ziren. Salaketen ia erdia 800 aurrizkidun telefonoek sortarazi zuten. Erabiltzailearen baimenik gabe operadorea hautaraztea, zerbitzuetan baja emateko garaiko zailtasunak, bezeroaz artatzerik eza eta faktura akastunak izan ziren kontsumitzaile eta erabiltzaileen beste kexa batzuk.\nZerbitzuan baja ematea noiznahi eska daiteke?\nOperadorearekin kontratua desegiteko eskubidea dute erabiltzaile guztiek noiznahi, horren berri konpainiari hamabost egun lehenagotik jakinarazita. Hortik aurrera, operadoreak ezin izango du zerbitzua fakturatu, eten egin ez badu ere, erabiltzaileari egozteko moduko motiboagatik ez bada.\nKontratuan gutxieneko zerbitzu-epea agertzen denean, zer gertatzen da?\nIraupen-klausula bat agertzeak ez du galarazten baja emateko eskubidea egikaritzea, bajak bestelako ondorioak -hala nola abantailak galtzea edo bezero gisa mantentzeari loturiko eskaintzak bertan behera gelditzea- sor ditzakeen arren.\nBaja emateko asmoa nola jakinarazi behar zaio operadoreari?\nKontratuan aurreikusiriko eran: bertan agertu behar da bezeroaz artatzeko telefono-zenbakia, operadorearen posta elektronikoko helbide eta web orria, operadorearen bulego komertzialaren eta bezeroaz artatzeko bulegoaren helbide postala. Baja telefonoz eskatzen bada, operadoreak erreferentzi zenbaki bat eman behar dio bezeroari; horri esker, baja-eskaera zein egunetan eman den egiaztatu ahal izango da, horren berri jasotzeko./imgs/20051101/movil.jpg\nZerbitzua kentzea, behin-behineko etena eta deskonexioa\nOperadoreak zerbitzua eteteak erreklamazioa ezartzeko kausa izan ahal da?\nZerbitzua eteteagatik erabiltzaileari indemnizazioa ordaintzeko eskubidea aitortzen dio legeak. Jaso beharreko diru-kopurua, hurrengo formulen bitartez kalkulatzen denetarik handiena izango da:\nHilabeteko abonu-kuota bostez biderkatu eta, igarotako denboraren arabera kalkulatuko da indemnizazioa. Adibidez: zerbitzua bi astez eten baldin bazaio, hilabeteko abonu-kuota aintzat hartuta, bi asteren proportziozko indemnizazioa legokioke kontsumitzaileari.\nAzken hiru hilabeteetako fakturazioaren batez bestekoa finkaturik, etenaldiaren arabera kalkulatuko da indemnizazioa. Zerbitzua bi astez eten bazaio, azken hiru hilabeteetako fakturazioaren batez bestekoa aintzat hartuta, bi asteren proportziozko indemnizazioa legokioke kontsumitzaileari.\nIndarrean dagoen legeriak operadoreak abonatua automatikoki indemnizatzeko duen obligazioa xedatua du: etena gertatu ondorengo fakturan, kopuru horietako handiena euro batetik gorakoa denean.\nMatxura halabeharrez gertatu bada, operadoreak abonatuari, etenaldiak iraun duen denboraren arabera, kuotaren parte proportzionala itzuli beharko dio ordainetan, automatikoki.\nAbonatuak eska ahal dezake zerbitzua behin-behingoz etetea?\nBai, gutxienez hilabete bat eta gehienez hiru hilabeteko eperako; urte natural bakoitzeko, epe hori ezingo da izan 90 egun baino luzeagorik. Etenaldia gertatzekotan, kontsumitzaileak ordaintzen duen abonu-kuotatik erdia kenduko zaio, zerbitzua etenik dagoen bitartean bakarrik.\nHainbat zerbitzu deskonekta daitezen eska ahal dezake abonatuak?\nHainbat zerbitzu deskonekta dakizkion eskubidea du abonatuak, hala nola nazioarteko eta tarifa handiagoko zerbitzuetarako deiak (tarifatze gehigarriko zerbitzuetarakoak, bereziki). Abonatuak eskaera eginik, operadoreak hamar eguneko epea du, gehienez ere, deskonexioa egiteko.\nOrri honetan zaude: [Or. 1 de 2]\nJoan hurrengo orrialdera Fakturak »\nZaborrak: informazio gutxi eta tokian tokiko berariazko kudeaketa\nSutegietan ere, hasiera ona ematea\nVHS-ri erretiroa emateko unea\nGure idazkerak agerrarazten duena\nGehiengoen kontua, konplikatua\nHaurrak ere, bizkarreko minez


Mondragon Unibertsitatearen 2017-2018ko ikasturte akademikoa irekitzeko ekitaldia — Mondragon Unibertsitatea\nHasiera › Aktualitatea › Albisteak › Mondragon Unibertsitatearen 2017-2018ko ikasturte akademikoa irekitzeko ekitaldia\nMondragon Unibertsitatearen 2017-2018ko ikasturte akademikoa irekitzeko ekitaldia\nMondragon Unibertsitatearen 2017/2018ko ikasturtea irekitzeko ekitaldia, aurten bere 40.urteurrena bete duen Humanitate eta Hezkuntza Zientzien Fakultatearen Eskoriatzako campusean ospatu da gaur. Ekitaldiak Mondragon Unibertsitateko Errektore Vicente Atxa eta Eusko Jaurlaritzako Lehendakari Iñigo Urkullu izan ditu buru, azken honek ekitaldiaren itxiera eginez.\nMondragon Unibertsitateko Errektore Vicente Atxak, unibertsitate nahiz gizarte gisa, goi mailako hezkuntzan inbertsio handiagoa egiteko beharra azpimarratu du, etorkizuneko Euskadi eraikitzeko. Errektoreak zuzentzen duen unibertsitatearen 2017-2020 Plan Estrategikoaren 3 erronka nagusietan oinarritu du bere hitzaldia: unibertsitateko hezkuntza-berrikuntzan liderra izatea, unibertsitatea nazioartera zabaltzea eta gure ikerkuntzak ahalik eta eraginik handiena izatea enpresetan eta gizartean. Erronka hauek zenbait binomio hartzen dituzte barne: teoria eta praktika, ikasketa eta lana, tokikoa eta globala, ikertzea eta transferitzea. Mondragon Unibertsitatearen ereduan binomio hauen osagai batak ez du zentzurik bestea gabe.\nLehen erronkari dagokionez, Vicente Atxak ikasleari ikaskuntza ezberdin bat, unibertsitate esperientzia eraldatzaile bat eskaintzeko konpromisoari egin dio erreferentzia, “pertsona eta profesional gisa hazten lagundu eta etorkizunerako modu onenean prestatuko dituena”.\nBigarren erronka estrategiko bezala, Euskadik, maila globalean lehiatuz tokiko enplegua sorraraziko duen enpresa-ehuna behar duela zehaztu du. “Horretarako, nazioarteko esperientzia duen tokiko talentua behar dugu, baitga tokiko Euskadik erakarriko duen nazioarteko talentua ere”, nazioarteko ikasleak gradu, graduondo eta dokotorego programetara erakartzeko gaitasuna izanik “aukera profesionalez betetako mundu bat irekitzen diegulako nazioarteratutako enpresa lehiakorretan”.\nHirugarren erronkari dagokionean, ikerketaren hobekuntza eta transferentzia aipatu ditu, Euskariko enpresa eta erakundetan izan dezaketen inpaktua kontutan izanik “eragiteak esan nahi du, enpresei lehiakorragoak izaten laguntzea. Hau da, nazioarteko merkatu batean, gure enpresak onenen artean egotea da gure herrialdearen erronka”.\nMondragon Unibertsitateak, erreferente izaten jarraitu nahi du eremu guzti hauetan eta horrek, ezinbestekotzat dauka ikerketa, berrikuntza, ez geratzea eta beti aruretik joatea. Hori lortzeko berriz, Errektoreak esan duen bezala, “goi mailako hezkuntzan inbertsioa handitzea ezinbestekoa da, etorkizuneko Euskadi hori eraikitzeko, hau da, Euskadi industriala, pertsona trebatuak dituena eta balio erantsi handiko enplegua eskaintzen duena izateko”. Horregati, esan du, euskal unibertsitate-sisteman lankidetza publiko-pribatuaren ereduan sakondu behar dugula “gure etorkizuneko herrialdea ezagutzan oinarritzeko eta industria-herrialde aurreratuen eredua izatea lortu nahi duten gazteak trebatu, eutsi eta erakartzeko”.\nErrektorearen hitzen aurretik, Hasgai Nagusia, Humanitate eta Hezkuntza Zientzien Fakultateko irakasle eta ikerlaria den Eugenio Astigarraga dokoreak esaini du. Hitzaldiaren izenburua, “Irakasle analogikoa gizarte digitalean” izan da.\nBestalde, Mondragon Unibertsitateko Idazkari Nagusi Idoia Peñacobak 2016-17ko Txosten Akademikoa aurkeztu du. Besteak beste, Humanitate eta Hezkuntza Zientzien Fakultatearen 40.urteurrena eta Enpresagintza Fakultatearen Irungo campus berriaren inaugurazioa nabarmendu ditu.\nMondragon Unibertsitateak 15 graduko titulu eskaini ditu –ingeniaritzako 9, enpresagintza arloko 2, hezkuntza arloko bi, ikus-entzunezko bat eta gastronomia zientzietan bat-, informatika eta telekomunikazioen gradu bikoitzaz gain. Era berean, 14 unibertsitate master ofizial eskaini ditu, horietatik bat berria: Gastronomia Zientzietan masterra.\nMatrikulei dagokionez, 2016/17an aipaturiko ikasketetan 4.689 ikasle izan ditu ikasketa ofizialetan, iaz baino %11 gehiago. Horietatik 3.936 gradu-tituluetan eta 753 graduondoan. Gainera, guztira, eskainitako graduondoko titulu propio eta iraupen laburragoko ikastaro presentzial nahiz online-etan 8.005 profesional izan ditu matrikulatuta.\nNazioarteko eremuan, gero eta gehiago dira atzerrira joaten diren eta atzerritik Mondragon Unibertsitatera datozen ikasleak. Iaz 776 izan ziren guztira atzerrira joandakoak, aurreko ikasturtean baino %11 gehiago. Horietatik %71ak gradu amaierako proiektuak, praktikak edota ikaste-bidaiak egin dituzte atzerriko unibertsitate, enpresa edota erakundeetan. Ikasle atzerritarrak, bestalde, 382 izan dira.\nMondragon Unibertsitatearen I+G aktibitateari dagokionez, unibertsitateak irakaskuntzaren, ikerketaren eta transferentziaren arteko integrazioan sinistu izan du betidanik, formazioaren kalitatea eta garapen ekonomikoaren eta sozialaren aldeko konpromisoari erantzuteko modurik eraginkorrena dela pentsatuz.\n2016-17 ikasturtean igoera nabarmena eman da sarrera nahiz enpresa eta entitate ezberdinekin egindako proiektu eta transferentzia ekimenen kopuruan, guztira 430 ikerketa proiektu nahiz transferentzia ekimen burutuz.\nAktibitate honen zati handi bat epe luzerako ikerketa-programa kolaboratiboen markoan egiten da. Eredu hau Unibertsitatea, Zentro Teknologikoak eta enpresa eta erakundeen arteko elkarlanean oinarrituta dago.\nPrograma hauen baitan enpresetan sartzen den talentu gaztearen trebakuntza ere barneratuta dago. Horrela, Mondragon Unibertsitateko tesien gehiengoa marko honen baitan finantziatuta dago. Aktibitate guzti honek, gainera, hirugarren zikloari bultzada eman dio. Horren adierazgarri da 2016/17an doktoretza programetan matrikulatuta egon den 155eko pertsona kopurua.\nMondragon Unibertsitateko 2017-2018 ikasturte hasiera ofizialeko mahai presidentziala


Anekdota zaintzeak ez du anekdotikoa egiten, beraz, Aristiren poesia. Kontaerak transzenditu egiten du kontatua, eskaintzen zaizkigun estanpek indar berri bat hartzen dute, batzuetan sinbolikoa, bizitik ida tzira. Indar hori areagotu egiten dute aldizka ageri diren metafora bikainak. Intimismoari nolabaiteko bizkar-emate batez, poetakegunerokotasunaren eta arrunkeriaren trufa askatzailea egiten du, geure burua erakusten digu euskaltasunaren jatorkerian, baserri munduaren kaletartasuna erakusten du, paradoxak biltzen ditu... Iritziak emateko duen kemenak korronteaz bestera kokatzen dute berriro ere Pako Aristi, kritika soziala egiten digunean ez-ofizialtasunaren ofizialtasuna jartzen baitu kolokan bere umorerako jaidurak. Urruntze horrek egiten du hain berezko eta beharrezkoa bere poesia. Eta baita poema guztiak lotzen dituen hari existentzial mehe batek ere.


Kanten kantoia - Eskolara larunbatetan kantatzen ikastera\nEskolara larunbatetan kantatzen ikastera
Hiru eskola irakasle zeudela dio Angèlek. Biziki bortitza baldin bazen ere, anitz maite zuen Hourcadette andereñoa. Larunbat arratsaldeetan, harengana joaten zen kantuz ikastera.
\n- Ta erran duzu, delako errientsa hori, nola izena zuen, maite zenuen errientsa?\n- Mademoiselle Hourcadet. Biziki bortitza zen, bainan hori ttipien eskola zen; gu joaiten ginen kantuz ikasterat bakarrik harenganat larunbat atsaldetan. Elgar aditzen zuten hiru errient eta errients ziren eta horrek bazakiin musikan eta denbora hetan, oraiko mementoan eskola guzietan baduzu, presuna bat jiten dena kantuz eta musika egiterat. Aldiz, ordüan ez, eta hiru erakasle hek bazakiten horrek bazuela musikaren eta kantuaren doinüa. Eta heldu bita larunbat atsaldetan, ez dakit oren bat egoiten ginenez, nik uste horrekilan, hiru eskoletakoak horrenganat joaiten ginen.\nInformazio gehiago: Eskolara larunbatetan kantatzen ikastera


Musika zuzenean - hamaika telebista\nMusikaZuzenean TB # 183: VULK + Asteburuko Musika Agenda\nMusikaZuzenean telebista saioaren 183. atala ederra dator. Erreportaje nagusia grabatzeko Bilbora egin dugu bidai. Bertan genituen zain egun VULK taldea osatzen duten Andoni, Jangintz, Alberto eta Julen. 'Vulk Ez Da' diskoan berrian barneratu gara laukotearekin. Saioaren bigarren zatian Asteburuko Musika Agendari izango dugu, eta gurean izango diren zenbait zuzeneko emanaldiei buruz ariko gara laburrean.\nMusikaZuzenean TB # 182: J Martina + Jokin Larrañaga (The Clayton)\nMusikaZuzenean TB saioaren 182. ataleko erreportaje nagusia grabatzeko Larrabetzura egin dugu bidai. Bertan genituen zain J Martina osatzen duten Jabi, Kattalin eta Ane, eta beraiekin batera 'Jaio naiz baina' kantu xortan barneratu gara. Hitz Bitan atalera berriz, Jokin Larrañaga gonbidatu dugu, The Clayton taldeko ahots nagusia. Bere gustuko diskoa, areto eta kantuen berri eman digu laburrean.\nMusikaZuzenean TB # 181: Etxekalte + Suharri Aranburu (Trini Fox)\nErreportaje nagusia egiteko Bermeon izan gara. Etxekalte laukotearen 'Nor da norbera?' diskoa ezagutuko dugu gertutik Nuntxaku gunean egindako elkarrizketa mamitsuan. Hitz Bitan atalera berriz, Suharri Aranburu gonbidatu dugu Trini Fox taldeko gitarrajole eta abeslaria. Bere gustuko disko, kantu eta aretoen ingurutuan aritu zaigu laburrean!\nMusikaZuzenean TB # 180: Bonberenea Ekintzak 20 urte\nGaurkoan ere saio monografikoa burutuko dugu Bonberenea Ekintzak plataformaren 20 urteak aitzaki hartuta.\nZiguluaren arduradun Patxi Muñoa eta Arima, Rodeo, Adi!, Dena, Occhi di Farfalla eta Giante taldeko musikairak izan ditugu solaskide erreportaje honetan.\nMusikaZuzenean TB # 179: Reggaean Jarrai disko bilduma\nMusikaZuzenean TB saioaren 179. atala monografikoa izango da. 'Reggaean Jarrai' disko bildumaz ariko gara luze eta zabal, Euskal folklore jamaikarra ardatz duen biniloaz. 14 musika talde eta 35 kolektibo aritu dira lanaren sorkuntzan eta euskal kantu tradizionalen moldaketak entzun daitezke reggae erritmoetara ekarriak. Bilboko DDT-n eta Iruñeako Katakrak gunean burutu ditugu elkarrizketetan musika taldeak, argitaletxe eta kolektiboak izan ditugu protagonista, eta guztiekin, Euskal Herriko reggae eta ska mugimenduari bistadizo bat emango diogu.\nMusikaZuzenean TB # 177: Saia Goait + Kepa (Marmol, Gurs)\nMusikaZuzenean TB saioaren 177. atalean Saia Goait taldea izango da protagonista nagusia. Mutrikuko bandak 'Miazkatu' diskoa kaleratu berri du, eta entsegu lokalean batu gara taldearekin estudioko bigarren emaitza duten lana ezagutzeko. Hitz Bitan atalera berriz, Kepa gonbidatu dugu Marmol eta Gurs taldeko bateria-jolea. Bere gustuko disko, areto eta musikarien inguruan galdegin diogu laburrean.\nMusikaZuzenean TB # 178: Delirium Tremens\nMusikaZuzenean TB saioaren 178. atala monografikoa izango da. Saio osoa Delirium Tremens taldeari eskainiko diogu, maiatzaren 28an BEC gunean eskainiko duten kontzertua eta argitaratu duten Hordago disko berria aitzaki. Usurbil herriko Haritz Harreguy Studioan egin dugu hitzordua kostaldeko laukoarekin taldearen iragana eta oraina ezagutzeko.\nMusikaZuzenean TB # 176: Frikun + Asteburuko Musika Agenda\nMusikazuzenean telebista saioaren 176. ataleko erreportaje nagusian Frikun talde lapurtarra ezagutuko dugu. Lanetik Egina elkartearen entsegu lokaletan egin dugu hitzordua Niko, Xabi, Jon eta Xantirekin berriki kaleratu duten 'Ezerezko herria' diskoan murgiltzeko. Saioa borobiltzeko Asteburuko Musika Agenda errepasatu dugu luze eta zabal.


Lied - Wikipedia, entziklopedia askea.\nLied (alemanezko hitza, «kantua» esan nahi duena; hizkuntza hartan, plurala lieder da) XIX. mendeko Alemaniako kantu-mota da. Testu poetikoetan oinarritzen da, ahots bakarrerako da, eta pianoaren laguntzaz kantatzen da gehienetan. Goetheren poema lirikoak inspirazio iturri izan ohi dira liedetarako. Schubert (600dik gora idatzi zituen), Schumann, Brahms, Wagner, Strauss eta Mahler dira, besteak beste, lieda gehien erabili zutenak.\nBNF: 12109363h (data)\nOrriaren azken aldaketa: 27 abendua 2020, 23:21.


Euskal literatura New Yorken - Bizkaieraren ataria\nPosted on 2014/09/05 2019/06/24\nKatedra horretan urriaren 6tik 10era bitartean euskal elaberriaren inguruan jardunaldiak egingo ditue. De la desmemoria al pasado omnipresente en la narrativa vasca actual izango da gaia, Ahanzturatik nonahiko iraganerako urratsa gaur egungo euskal narratiban izenburupean.\nIaki Aldekoa eta Mari Jose Olaziregi izango dira irakasleak.\nBaina ikastaroaren osagarri, beste jarduera batzuk be egongo dira. Hilaren 6an Ruper Ordorika kantariak eta Ben Monder kitarra-joleak kontzertua egingo dabe; eta 10ean, Josu Okiena piano-joleak hitzaldi-kontzertua eskainiko dau Aita Donostiaren lanaren bitartez euskal folklorea ezagutzera emoteko.\nPosted on 2013/07/12 2019/05/15\nAurten be programa beteagaz datoz Eako Poesia egunak. Aurkezpen, hitzaldi, irakurraldi... poesiagaz zerikusia dauken hai...\nBizkaiko Foru Aldundiak aurten be Bizkaidatz literatur leihaketarako deialdia egin dau. Euskeraz eta gaztelaniaz partu ...\nAbel Ariznabarretaren Dima Auzo bizitza liburua atera dau Antzasti Museoak\nAntzasti Museoa Cristina eta Elena Amezaga ahiztek garatutako egitasmoa da, aitaren etnografia-zaletasunetik ondorengot...


Sanduzelaiko oinzubia - Wikipedia, entziklopedia askea.\nSanduzelaiko oinzubia Nafarroako Iruñea hiriburuko zubi bat da. Sanduzelai auzoan dago eta Arga ibaia zeharkatzen du. Miluze zubia eta Sanduzelaiko zubiaren arteko erdibidean oinezkoendako zaldain bat da, 2009an eraiki zelarik.\nSanduzelai auzoa eta Sanduzelaiko Kirol Hirira nahiz Iruñeko hilerrira doazen ezkerreko ibaiertzeko bideak zuzenki eta azkar lotzeko Eskultura itxura garbia du zaldain horrek, eraikitzeko erabili diren materialengatik eta bihurgune formako bidea izateagatik, batez ere.\nBi kaxa-habek —paralelo jarrita— osatzen dute pasabidearen egitura (korten altzairuz egina), eta agerian gelditzen dira. 110 metro luze da ibilbidea, eta zirkulu formako bi bihurgune suabe ditu, erradio eta luzera desberdinekoak. Halaber, bihurguneak tangente dira harrizko zubi-brankaren gaineko tarteko bermean. Sarbideen zoladura kalkarenita harrizkoa da —Milutze zubiaren antzekoa—, eta, pasabidearen barnealdean, berriz, ipez egina da (zur tropikala da hori).\nSanduzelaiko oinzubia. Arga ibaia: Sanduzelaiko zatia. Iruñeko Hiri Parkea.\nOrriaren azken aldaketa: 19 uztaila 2021, 14:30.


Uberan - Euskal Idazleen Elkartea - Garazi Kamiori elkarrizketa\nZortzi ipuin jaso ditu `Beste norbaiten zapatak´ bere lehen liburuan Osteguna, 2012-03-22\n"Beti esan dut norberak bere burua pertsona arrunt moduan ikusten duela; eta noski, inguruko zenbait dituela arrotz, edo normaltasunetik kanpo baleude bezala. Baina hori ezin al daiteke alderantziz izan? Beharbada gu geu gara arraroak besteen begi arruntetan". Garazi Kamioren hitzak dira. Liburuari ekin aurretik, argigarri izan daitezkeenak. Eguneroko kontuak, ustez txikikeriak direnak, hartu ditu mintzagai. Eta gaur egungo pertsonaiak, ustez gu bezain normalak direnak, gorpuztu ditu istorio horien bueltan. Igartza Beka Saria eskuratu zuen duela bi urte. Eta sari hori izan zen `Beste norbaiten zapatak´ (Elkar 2012) liburuko zortzi ipuinen pizgarri nagusi. Hitzen Uberan izan dugun solasaldia jaso dugu lerrootan.\nBi urte pasa dira proiektua aurkeztu zenuenetik, Elkarrek liburua plazaratu duen arte. Nolakoa izan da `Beste norbaiten zapatak´ liburuaren ibilera? Aurkeztu orduko idatziak zenituen ipuin gehienak ala azken bi urteotan idatziak izan dira?\nBi urte beteko dira aurten Igartza Bekara proiektua aurkeztu nuenetik. `Gerizpeko panpinak´ zuen izena garai hartan. Bi ipuin joan ziren proiektuko lagin bezala: Panenka eta Nessun Dorma. Horiek dira idatzita nituen bakarrak. Hortik aurrera etorri dira beste seiak.\nHasieran zuen izenburua aldatu egin nion; baina lehenengo hura gogoratze aldera, ipuin bati jarri nion izenburutzat.\nZuzenketa asko egiten dituen idazlea al zara? Kontatu badaiteke behintzat, nolakoa da zure kasuan idazkera prozesua?\nPentsatzen dut idazle guztiak garela zuzenken atzetik ibiltzekoak. Era berean, morroitza dugu zuzenketekiko. Baina, begira, lana txukun erakutsi nahi baduzu, eta egindakoa era batean hobetu, beti ari zara zuzenketa posibleak bilatzen.\nNire kasuan, zortzi egoera desberdin erakusten ditut. Eta hortik abiatu dut idazketa prozesua: lehenengo egoera asmatu, zer gertatuko den eta nola amaituko den. Eta horren gainean pertsonaiak osatu ditut eta egoera era batera edo bestera bideratu.\nEsan izan duzunez, bidegurutze batean dauden pertsonen inguruko kontakizunak dira hauek. Liburua amaitu berritan, grosso modo esanda, ia pertsonaia gehienak piperminduta daude. Desasosegu hori probokazio moduan har daiteke akaso? Irakurleari barrenak astintzeko edo...\nBeti esan dut norberak bere burua pertsona arrunt moduan ikusten duela; eta noski, inguruko zenbait dituela arrotz, edo normaltasunetik kanpo baleude bezala. Baina hori ezin al daiteke alderantziz izan? Beharbada gu geu gara arraroak besteen begi arruntetan. Bakoitzak du bere obsesioa, txikia ala handia izan. Eta bai, desasosegua lortzeko ahaleginak egin ditut. Ez dut enpatia garatu nahi: sinpatia eta antipatia sortu nahi ditut irakurleagan.\nZure ustez, beste norbaiten zapatak janzteak ez dirudi hain ariketa traumatikoa izan behar duenik. Baina lerrotan ez da zorionerako tarte handirik. Maiz, harramazka moduko bat, urratu bat sentituko du irakurleak. Eta bitxia da, pertsonaien artega eragiten duten kontuak ez baitira beti larriak edo hil ala bizikoak, ezta?\nAldous Huxleyk esan omen zuen bizitzaren komediatan begiraleak garela, eta tragediatan aldiz, parte hartzaileak. Beste norbaiten zapatak janzteak enpatia eskatzen du; eta badirudi hori eskasten ari dela egunetik egunera. Liburuan ageri diren zortzi ipuinetan deserosoa den zerbait agertzen da. Batzuetan momentuan ageri dena, besteetan iraganetik datorrena. Beharbada norbaiti harramazka bat irudituko zaio, beste norbaiti, aldiz, arrakala handiagoa. Irakurle bakoitzaren araberako kontua da.\n"Erretratuak dira, zinematografikoak"\nEstetika baino (kontatzeko modua) istorioa bera lehenetsi duzu. Gaur gaurkoak dira gaiak: alzheimerra, presoei bisita, futbolaren diktadura, ohe arrotzaren sindromea, sare sozialen aipamena nonbait ikusi dut ere... Gaurko bizimoduaren erretratua ere bada liburu hau. Kontakizunen markoa behintzat bai, ezta?\nEstetikari eman diot garrantzia; ez baitira era berdinean kontatzen "matematika" edo "panenka" ipuinak, esaterako. Hala ere, istorioari erreparatu diot; edozeini gerta dakizkiokeen istorioak dira; gure etxeko txikitasunean sartu eta gurera etortzen direnak. Erretratuak dira, zinematografikoak. Gaurkotasuna dute, oraingoa bai, bederen. Egunero erabiltzen ditugun tresnak azaltzen dira; eta baita gaiak ere.\nCastillo Suarez, Eider Rodriguez eta Leire Bilbaoren aipamenak jaso dituzu liburuan. Aitortza moduan hartu behar dugu ala kontakizunaren lagungarri baino ez dira aipamen horiek?\nHirurak dira gogoko ditudan autoreak. Castilloren kasuan, bere poema batetik hartu nituen liburuaren tesia, eta aipatzea ezinbestekoa zitzaidan. Leirek ere hitz egiten du zapaten inguruan... Eta Eiderrek "On the Road" ipuinean ere presoen gaia erabili zuen. Hirurak egin zaizkit ezinbesteko.\n"Poesia izugarri maite dudan generoa da"\nZortzi ipuin jaso dituzu liburuan. Baina prentsaurrekoan esan zenuenez, batzuk liburutik kanpo geratu dira. Zein izan da batzuk aukeratu eta besteak baztertzeko irizpidea? Honi lotuta, zer gertatuko da itzalean geratu diren istorio horiekin?\nGehienbat biribiltasun kontua izan da. Bide baten inguruan dabiltzanak aukeratu dira; eta biribiltasun batetik kanpo geratzen zirenak tiradera batean sartu. Azkenean bilduma bat osatu behar da, eta bilduma horrek koherentea behar du izan. Eta batzuek ez zuten bide berdina jarraitzen. Ipuin horiekin zer gertatuko den? Batek daki. Oraingoz nahikoa dut argitaratu direnekin.\nPoetak dituzu gustuko. Genero horretan idatzia duzu zerbait? Poesiarik argitaratzeko tentaziorik ez duzu izan?\nPoesia izugarri maite dudan generoa da. Nire garai beretsuko poesia jarraitu izan dut: Etxarte, Barandiaran, Meabe, Rekalde, Bilbao... Eta noski, Castillo Suárezena. Azken urteotako aniztasun estilistikoa estimatzen dut eta baita gai anitzak tratatu izana. Nire aldetik, ez dut poesia idazteko gaitasunik; eta tentaziorik, sekula. Nahiago dut kanpotik begira nagoela poesia irakurri, idazten hasi baino.\nAkaso aurreko galderarekin lotuta dago. Etorkizun hurbilean, baduzu egitasmorik buruan? Ipuin gehiago, nobelaren bat akaso, poesia bildumarik...\nZerbait otu zait, baina ezer argirik ez dut buruan. Oraingoz lehenengo lan hau erakutsi nahi dut eta hilabete gutxiren buruan zerbait egiten hasi... Dena ez dizut kontatuko, bada... Baina ziur ez dela poema-bilduma bat izango.\n"Ez dut zalantzarik: Sautrelarenak egin du"\nSautrelan ari zara lanean. Baina apirilean azken saioa eskainiko da. Bertan lanean ari zaren aldetik, uste duzu 2013an akaso saio gehiago izango direla ala, benetan, Sautrela amaitzera doa. Zure ustea zein da?\nEz dut zalantzarik: Sautrelarenak egin du. Azken urteotan agian, beharbada eta baliteke ugari entzun dira ETB1en emititzen ziren saio askoren etorkizunaren inguruan. Ez da bakarra itzuli. Ez dago interesik, hori da kontua. Sautrela ETBn dagoen saiorik merkeenetarikoa da. Merkea, eta kritikoa... Eta azken horrek ezinegona sortzen dio bati baino gehiagori.\nBi-hiru eguneko zalaparta izan zen Sautrelaren itxieraren harira. Baina ez da urrutirago joan ika-mika. Berehala itzali dela. Txikikeria dirudien arren, ez al zaizu kezgarria egiten? Zure ustez, idazle, irakurle eta orohar kultur sortzaileen erreakzioa nahikoa izan al da?\nGutxi gara eta bakoitzak galtza bete lan du bereari eusteko. Egin da zalaparta: idazleek idatzi dute, kazetariek idatzi dute; egon da zalaparta eta ez da gutxi. Horri eutsi beharko diogu. Baina gizartearen ildoan goaz eta zalapartak gutxi du irauten. Lodosako ikastolaz akordatzen al gara? Badirudi aberastu direla; baina badakigu ez dela hala. Idazleengatik eta kultura eragileengandik jaso dugun babesa eskertzen da; baina eurez gain, jende askok egin beharko luke tira; ETBtik hasita. Eta ez da halakorik gertatu.\n"Sariak eta bekak amu bihurtzen dira edozein esparrutan"\nIgartza saria irabazi zenuen, horri esker, liburu hau gauzatzeko laguntza jaso zenuen. Gauzak dauden bezala, akaso hau da idazle gazteei, aurrera egiteko geratzen zaien modu bakarrenetakoa ezta? Baldintza duinetan liburu bat idazteko aukera banaketakoa esan nahi da.\nSariak eta bekak amu bihurtzen dira edozein esparrutan. Zinemagintzan izan liteke; musikan edo literaturan. Azken finean, akuilu lana egiten dute bekek. Urruzuno sariak kendu egin dituzte; akabo gazteentzat motibazio puntu bat. Idazle berriei aukera bat emateko sortutako sariak beti dira onuragarriak, nire ustez. Eta Igartza motibazioa izan daiteke. Beka egon ezean, lotsagatik, lanagatik edo hamaika konturengatik ez genukeen gure burua aurkeztuko. Eta ondorioz, ez legoke ez idazle berririk ezta libururik ere.\nDuela bi urte jaso zuen Igartza Saria. Haren ondotik iritsi da "Beste norbaiten zapatak" liburua.\nEgun ezagunak diren idazleek jaso izan dute Igartza Saria. Sarituen zerrendan zure izena ageri da orain. Horrek, gutxienik, konfiantza emango dizu, ezta?\nNire mesanotxean egon diren zenbait idazleren liburuek jaso zuten Igartza saria. Bertigoa ematen du, sariaren aldetik, euren maila berean egoteak. Lana taxutzen ari zarela, aurrera egiteko konfiantza ematen du. Baina konparazioneak ez omen dira bidelagun onak. Eta niretzat, haien herena izatea lortzen badut, pozik egoteko modukoa da.\nBideoan, liburuaren aurkezpen ekitaldian Aiurri herri aldizkariak jasotako irudiak.\nEdozeini gerta dakizkiokeen istorioak dira\nEz dut enpatia garatu nahi: sinpatia eta antipatia sortu nahi ditut irakurleagan\nIdazle berriei aukera bat emateko sortutako sariak beti dira onuragarriak\nNire mesanotxean egon diren zenbait idazleren liburuek jaso zuten Igartza saria


URRATSBAT ETA OBRA SOCIAL LA CAIXA, BIKOTE BIKAINA!!!! – Ekingune\nNora bidalita: 22 urtarrila, 2019\tNon: Berriak\nURRATSBAT ETA OBRA SOCIAL LA CAIXA, BIKOTE BIKAINA!!!!\nLaugarren urtez, Obra Social La Caixak, Tknikak eta Ikaslanek kolaborazio hitzarmena sinatu dute. Akordio honi esker, URRATSBAT 97 enpresek 1.000€ bana kobratu dute Abenduan.Zorionak guztioi, enpresa bat sortzea ez da batere erreza eta izan ahal duzuen laguntza guztiak ongi etorriak izango dira.\nAurten ospatuko ditugun Ekintzailetza Sariak XIII. edizioan berriro ere, Obra Social La Caixak parte hartuko du. Lehiaketa honetan aurkezten dira joan zen ikasturtean enpresa bat sortu zenuten ekintzaile asko eta bere enpresa planari buruz hitz egiten dute tribunal baten aurrean. Epaileak zentru ezberdinetako irakasleak eta ekintzailetza erakunde agente batzuk osatzen dute.\nBeraz, animatzen zaituztegu guztiei parte hartzera. Esperientzia aberasgarria izango da eta sari oparoak banatuko dira. Laster izango duzue lehiaketa honi buruzko informazio gehiago zuen URRTASBAT dinamizatzaileen bidez baita @Ekingune twitterrean ere.\nArgazkia la Caixa Dirulaguntza